title: Σύσταση του Συμβουλίου, της 8ης Ιουλίου 2014 , σχετικά με το εθνικό πρόγραμμα μεταρρυθμίσεων της Πολωνίας για το 2014 και τη διατύπωση γνώμης του Συμβουλίου σχετικά με το πρόγραμμα σύγκλισης της Πολωνίας για το 2014

text:
               29.7.2014

               EL

               Επίσημη Εφημερίδα της Ευρωπαϊκής Ένωσης

               C 247/97

         ΣΫΣΤΑΣΗ ΤΟΥ ΣΥΜΒΟΥΛΊΟΥ
   της 8ης Ιουλίου 2014
   σχετικά με το εθνικό πρόγραμμα μεταρρυθμίσεων της Πολωνίας για το 2014 και τη διατύπωση γνώμης του Συμβουλίου σχετικά με το πρόγραμμα σύγκλισης της Πολωνίας για το 2014
   2014/C 247/19
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 121 παράγραφος 2 και το άρθρο 148 παράγραφος 4,
   Έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και το συντονισμό των οικονομικών πολιτικών (1), και ιδίως το άρθρο 9 παράγραφος 2,
   Έχοντας υπόψη τη σύσταση της Ευρωπαϊκής Επιτροπής,
   Έχοντας υπόψη τα ψηφίσματα του Ευρωπαϊκού Κοινοβουλίου,
   Έχοντας υπόψη τα συμπεράσματα του Ευρωπαϊκού Συμβουλίου,
   Έχοντας υπόψη τη γνώμη της επιτροπής απασχόλησης,
   Έχοντας υπόψη τη γνώμη της οικονομικής και δημοσιονομικής επιτροπής,
   Έχοντας υπόψη τη γνώμη της επιτροπής κοινωνικής προστασίας,
   Έχοντας υπόψη την γνώμη της επιτροπής οικονομικής πολιτικής,
   Εκτιμώντας τα ακόλουθα:

               (1)

               Στις 26 Μαρτίου 2010, το Ευρωπαϊκό Συμβούλιο συμφώνησε με την πρόταση της Επιτροπής για τη δρομολόγηση της στρατηγικής «Ευρώπη 2020», μιας νέας στρατηγικής για την ανάπτυξη και την απασχόληση, η οποία, βασιζόμενη σε ενισχυμένο συντονισμό των οικονομικών πολιτικών, εστιάζεται στους νευραλγικούς τομείς στους οποίους απαιτείται δράση ώστε να ενισχυθεί το δυναμικό διατηρήσιμης ανάπτυξης και ανταγωνιστικότητας της Ευρώπης.

               (2)

               Στις 13 Ιουλίου 2010, το Συμβούλιο, με βάση τις προτάσεις της Επιτροπής, εξέδωσε σύσταση σχετικά με τους γενικούς προσανατολισμούς της οικονομικής πολιτικής των κρατών μελών και της Ένωσης (2010 έως 2014) και, στις 21 Οκτωβρίου 2010, εξέδωσε απόφαση σχετικά με τις κατευθυντήριες γραμμές για τις πολιτικές απασχόλησης των κρατών μελών (2), που από κοινού αποτελούν τις «ολοκληρωμένες κατευθυντήριες γραμμές». Τα κράτη μέλη κλήθηκαν να λαμβάνουν υπόψη τις ολοκληρωμένες κατευθυντήριες γραμμές στις οικείες οικονομικές πολιτικές και στις πολιτικές για την απασχόληση.

               (3)

               Στις 29 Ιουνίου 2012, οι αρχηγοί κρατών και κυβερνήσεων ενέκριναν «Σύμφωνο για την ανάπτυξη και την απασχόληση», το οποίο παρέχει ένα συνεκτικό πλαίσιο δράσης σε επίπεδο κρατών μελών, ΕΕ και ζώνης του ευρώ, με την κινητοποίηση όλων των δυνατών μηχανισμών, μέσων και πολιτικών. Έλαβαν απόφαση σχετικά με τη δράση που πρέπει να αναληφθεί στο επίπεδο των κρατών μελών, ιδίως εκφράζοντας την απόλυτη προσήλωσή τους στην επίτευξη των στόχων της στρατηγικής «Ευρώπη 2020» και στην εφαρμογή των ειδικών ανά χώρα συστάσεων.

               (4)

               Στις 9 Ιουλίου 2013, το Συμβούλιο εξέδωσε σύσταση (3) σχετικά με το εθνικό πρόγραμμα μεταρρυθμίσεων της Πολωνίας για το 2013 και διατύπωσε τη γνώμη του σχετικά με το επικαιροποιημένο πρόγραμμα σύγκλισης της Πολωνίας για την περίοδο 2012‐2016.

               (5)

               Στις 13 Νοεμβρίου 2013, η Επιτροπή εξέδωσε την ετήσια επισκόπηση της ανάπτυξης, δίνοντας το εναρκτήριο λάκτισμα για το Ευρωπαϊκό Εξάμηνο του 2014 σχετικά με τον συντονισμό των οικονομικών πολιτικών. Την ίδια ημέρα, βάσει του κανονισμού (ΕΕ) αριθ. 1176/2011 του Ευρωπαϊκού Κοινοβουλίου και του Συμβουλίου (4), η Επιτροπή εξέδωσε την έκθεση του μηχανισμού επαγρύπνησης, στην οποία η Πολωνία δεν προσδιορίσθηκε ως ένα από τα κράτη μέλη τα οποία θα έπρεπε να υποβληθούν σε εμπεριστατωμένη επισκόπηση.

               (6)

               Στις 20 Δεκεμβρίου 2013, το Ευρωπαϊκό Συμβούλιο ενέκρινε τις προτεραιότητες για την εξασφάλιση χρηματοπιστωτικής σταθερότητας, δημοσιονομικής εξυγίανσης και δράσης για την ενίσχυση της ανάπτυξης. Υπογράμμισε την ανάγκη να επιδιωχθεί διαφοροποιημένη και φιλική προς την ανάπτυξη δημοσιονομική εξυγίανση, να αποκατασταθούν οι κανονικές συνθήκες δανειοδότησης στην οικονομία, να προωθηθούν η ανάπτυξη και η ανταγωνιστικότητα, να καταπολεμηθούν η ανεργία και οι κοινωνικές επιπτώσεις της κρίσης και να εκσυγχρονιστεί η δημόσια διοίκηση.

               (7)

               Στις 24 Απριλίου 2014 η Πολωνία υπέβαλε το εθνικό πρόγραμμα μεταρρυθμίσεων για το 2014 και το πρόγραμμα σύγκλισης για το 2014. Προκειμένου να ληφθεί υπόψη η διασύνδεσή τους, τα προγράμματα αυτά αξιολογήθηκαν ταυτοχρόνως.

               (8)

               Στόχος της δημοσιονομικής στρατηγικής που περιγράφεται στο πρόγραμμα σύγκλισης του 2014 είναι να μειωθεί το έλλειμμα έως το 2015 κάτω από την τιμή αναφοράς του 3 % του ΑΕΠ που προβλέπεται στη Συνθήκη και να επιτευχθεί ο μεσοπρόθεσμος δημοσιονομικός στόχος έως το 2018. Ο μεσοπρόθεσμος στόχος (1 % του ΑΕΠ σε διαρθρωτικούς όρους) είναι αυστηρότερος σε σχέση με τις απαιτήσεις του Συμφώνου Σταθερότητας και Ανάπτυξης. Οι στόχοι για το ονομαστικό έλλειμμα που αναφέρονται στο πρόγραμμα σύγκλισης του 2014 είναι συνεπείς με την έγκαιρη διόρθωση του υπερβολικού ελλείμματος. Επιπλέον, ενώ η (εκ νέου υπολογισθείσα) διαρθρωτική προσαρμογή το 2014 είναι σύμφωνη με τη σύσταση του Συμβουλίου στο πλαίσιο της διαδικασίας υπερβολικού ελλείμματος, υπολείπεται της απαιτούμενης βελτίωσης το 2015. Κατά τα έτη μετά την προγραμματισμένη διόρθωση του υπερβολικού ελλείμματος, η προγραμματισμένη (εκ νέου υπολογισθείσα) ετήσια πρόοδος προς την επίτευξη του μεσοπρόθεσμου στόχου υπολείπεται των απαιτήσεων του Συμφώνου Σταθερότητας και Ανάπτυξης. Ως εκ τούτου, οι στόχοι του προγράμματος είναι εν μέρει σύμφωνοι με τις απαιτήσεις του Συμφώνου Σταθερότητας και Ανάπτυξης. Το χρέος της γενικής κυβέρνησης προβλέπεται ότι θα παραμείνει κάτω από το 60 % του ΑΕΠ κατά την περίοδο που καλύπτει το πρόγραμμα. Οι πολωνικές αρχές προβλέπουν ότι θα σημειώσει κατακόρυφη μείωση, από το 57,1 % του ΑΕΠ το 2013 στο 49,5 % το 2014, κυρίως λόγω της σημαντικής εφάπαξ μεταβίβασης στοιχείων ενεργητικού των συνταξιοδοτικών ταμείων, και θα παραμείνει σε αυτό το επίπεδο το 2015. Το μακροοικονομικό σενάριο στο οποίο στηρίζονται οι δημοσιονομικές προβλέψεις του προγράμματος σύγκλισης είναι ρεαλιστικό για το 2014 και αισιόδοξο για το 2015, προβλέποντας υψηλότερο ρυθμό αύξησης του πραγματικού ΑΕΠ, ήτοι 3,8 %, σε σύγκριση με 3,4 % στις εαρινές προβλέψεις της Επιτροπής του 2014. Με βάση την αξιολόγηση του προγράμματος σύγκλισης από το Συμβούλιο και τις προβλέψεις της Επιτροπής, σύμφωνα με τον κανονισμό (ΕΚ) αριθ. 1466/97, το Συμβούλιο είναι της γνώμης ότι, μολονότι η Πολωνία αναμένεται να παραμείνει εντός του ορίου ονομαστικού ελλείμματος που συνέστησε το Συμβούλιο για το 2014, υπάρχουν κίνδυνοι όσον αφορά τη διατηρήσιμη διόρθωση του υπερβολικού ελλείμματος το 2015 και, εν συνεχεία, όσον αφορά την κατάλληλη πορεία προσαρμογής για την επίτευξη του μεσοπρόθεσμου στόχου.

               (9)

               Για τη διασφάλιση της επιτυχίας της στρατηγικής δημοσιονομικής εξυγίανσης είναι σημαντικό η δημοσιονομική εξυγίανση να βασίζεται σε εκτενείς διαρθρωτικές μεταρρυθμίσεις. Το χαμηλό ποσοστό δαπανών που ευνοούν την ανάπτυξη (εκπαίδευση, έρευνα και καινοτομία) αποτελεί ανασχετικό παράγοντα για τις μακροπρόθεσμες αναπτυξιακές προοπτικές. Οι δαπάνες για ιατροφαρμακευτική περίθαλψη αναμένεται να αυξηθούν σημαντικά μεσο-μακροπρόθεσμα λόγω της γήρανσης του πληθυσμού. Η επιβάρυνση στα δημόσια οικονομικά θα μπορούσε να μειωθεί και η πρόσβαση στην υγειονομική περίθαλψη θα μπορούσε να βελτιωθεί με την ενίσχυση της πρωτοβάθμιας περίθαλψης και των συστημάτων παραπομπής ασθενών, καθώς και με την αξιοποίηση των δυνατοτήτων αύξησης της αποτελεσματικότητας κόστους όσον αφορά τη νοσοκομειακή περίθαλψη. Η χαμηλή φορολογική συμμόρφωση εξακολουθεί να αποτελεί πρόβλημα, ιδίως από την άποψη της αποτελεσματικότητας της φορολογικής διοίκησης και στο επίπεδο της διοικητικής επιβάρυνσης για τους φορολογουμένους. Συγχρόνως, η Πολωνία δημοσίευσε πρόσφατα σχέδιο δράσης για τη βελτίωση της φορολογικής συμμόρφωσης και την αποτελεσματικότητα της φορολογικής διοίκησης για την περίοδο 2014-2017. Η Πολωνία διαθέτει εκτεταμένο σύστημα μειωμένων συντελεστών ΦΠΑ, το οποίο συντελεί στη μεγαλύτερη απόκλιση στην πολιτική ΦΠΑ στην Ένωση. Το σύστημα αυτό οδηγεί σε απώλεια εσόδων και αύξηση του κόστους φορολογικής συμμόρφωσης. Το επίπεδο φορολόγησης της ενέργειας είναι σχετικά χαμηλό. Έχουν ληφθεί μέτρα κατά το πρόσφατο παρελθόν για τη βελτίωση του δημοσιονομικού πλαισίου της Πολωνίας. Παρόλα αυτά, το πλαίσιο θα βελτιωθεί με τη σύσταση ενός απολύτως ανεξάρτητου δημοσιονομικού συμβουλίου, αρμόδιου για τον εκ των προτέρων έλεγχο της τήρησης των δημοσιονομικών κανόνων, την αξιολόγηση των μακροοικονομικών και δημοσιονομικών προγνώσεων και την ανάλυση της μακροπρόθεσμης διατηρησιμότητας των δημόσιων οικονομικών, καθώς και την εκ των υστέρων αξιολόγηση της συμμόρφωσης με τους δημοσιονομικούς κανόνες.

               (10)

               Η ανεργία των νέων αυξήθηκε σταδιακά κατά το τελευταίο έτος, εν μέρει ως αποτέλεσμα της συνεχιζόμενης αναντιστοιχίας μεταξύ των αποτελεσμάτων της εκπαίδευσης και των αναγκών της αγοράς εργασίας, καθώς και του αυξανόμενου ποσοστού νέων που βρίσκονται εκτός εκπαίδευσης, απασχόλησης ή κατάρτισης. Παρά τις συνεχιζόμενες προσπάθειες για μεταρρύθμιση του συστήματος επαγγελματικής εκπαίδευσης και κατάρτισης, υπάρχει ανάγκη να διευκολυνθεί περαιτέρω η πρόσβαση σε ποιοτικές θέσεις μαθητείας και μάθησης στο πλαίσιο της εργασίας, να ενισχυθεί η συνεργασία μεταξύ των σχολών και των εργοδοτών και να προσεγγισθούν οι εκτός συστημάτων νέοι, σύμφωνα με τους στόχους των «Εγγυήσεων για τη Νεολαία». Η προσαρμογή των δεξιοτήτων στις ανάγκες της αγοράς εργασίας είναι επίσης ιδιαίτερα σημαντική στο πλαίσιο της διά βίου μάθησης, όπου η συμμετοχή παραμένει πολύ χαμηλή, ειδικά σε σχέση με τους εργαζομένους μεγαλύτερης ηλικίας, των οποίων οι δεξιότητες είναι συχνά ξεπερασμένες. Ο κατακερματισμός της αγοράς εργασίας εξακολουθεί να υφίσταται με την εκτεταμένη χρήση συμβάσεων εργασίας ορισμένου χρόνου, συμπεριλαμβανομένων των συμβάσεων αστικού δικαίου. Η συχνότητα εμφάνισης της απασχόλησης ορισμένου χρόνου είναι ιδιαίτερα υψηλή μεταξύ των νέων. Μολονότι θεωρείται συχνά ότι οι συμβάσεις ορισμένου χρόνου αποτελούν μέσο που βοηθά τους ανέργους να εισέλθουν στην αγορά εργασίας με σκοπό να εξασφαλίσουν εν συνεχεία σύμβαση αορίστου χρόνου, τούτο δεν φαίνεται να συμβαίνει με την πλειονότητα των εργαζομένων στην Πολωνία, δεδομένου ότι τα ποσοστά μετάβασης από την απασχόληση ορισμένου χρόνου σε μόνιμη απασχόληση είναι χαμηλά, γεγονός που τείνει να επηρεάζει αρνητικά την παραγωγικότητα και την ποιότητα του ανθρώπινου κεφαλαίου.

               (11)

               Η συμμετοχή των γυναικών στην αγορά εργασίας παραμένει χαμηλή. Η Πολωνία έχει λάβει σειρά μέτρων για την ενίσχυση της απασχόλησης των γυναικών, συμπεριλαμβανομένης της αύξησης, αφενός, της διαθεσιμότητας υπηρεσιών βρεφονηπιακής φροντίδας (βρεφονηπιακοί σταθμοί) και, αφετέρου, της δημόσιας χρηματοδότησης για παιδικούς σταθμούς ώστε να ενθαρρυνθούν οι γονείς να εγγράφουν τα παιδιά τους στην προσχολική εκπαίδευση. Παρόλα αυτά, η διαθεσιμότητα υπηρεσιών βρεφονηπιακής φροντίδας παραμένει περιορισμένη, ιδιαίτερα στις αγροτικές περιοχές, και εξακολουθούν να υπάρχουν ανισότητες στην πρόσβαση στην προσχολική εκπαίδευση. Η συμμετοχή των εργαζομένων μεγαλύτερης ηλικίας στην πολωνική αγορά εργασίας παραμένει σε χαμηλά επίπεδα. Οι δυνατότητες πρόωρης συνταξιοδότησης έχουν μειωθεί σημαντικά, αλλά απαιτούνται περαιτέρω προσπάθειες για την αύξηση της απασχολησιμότητας των μεγαλύτερων σε ηλικία εργαζομένων και της πραγματικής διάρκειας του εργασιακού βίου. Η μεταρρύθμιση των ειδικών συνταξιοδοτικών καθεστώτων για τους ανθρακωρύχους και τους αγρότες εξακολουθεί να αποτελεί πρόκληση. Το καθεστώς κοινωνικής ασφάλισης των αγροτών («KRUS») προσφέρει στους μικρής κλίμακας αγρότες κίνητρα για να παραμείνουν στον γεωργικό τομέα, με αποτέλεσμα να υπάρχει αφανής ανεργία στις αγροτικές περιοχές και να ενθαρρύνεται η παραοικονομία. Οι εργάτες ορυχείων συνεχίζουν να απολαύουν προνομίων όσον αφορά τα συνταξιοδοτικά δικαιώματα και τα ελάχιστα απαιτούμενα ένσημα. Αμφότερα τα συνταξιοδοτικά καθεστώτα αποτελούν τροχοπέδη για την τομεακή και εδαφική κινητικότητα του εργατικού δυναμικού.

               (12)

               Η Πολωνία συγκαταλέγεται μεταξύ των κρατών μελών με το χαμηλότερο επίπεδο δαπανών Ε&Α και με τις χειρότερες επιδόσεις όσον αφορά τους δείκτες καινοτομίας με την ευρύτερη έννοια. Οι ιδιωτικές δαπάνες Ε&Α είναι ιδιαίτερα χαμηλές. Το χαμηλό επίπεδο των δαπανών Ε&Α συμβαδίζει με την υποτονική δραστηριότητα των επιχειρήσεων όσον αφορά την έρευνα και την καινοτομία και ένα ανεπαρκώς φιλικό προς την καινοτομία επιχειρηματικό περιβάλλον. Το σύστημα στήριξης της καινοτομίας στην Πολωνία δεν ενθαρρύνει την ανάληψη κινδύνων, καθώς βασίζεται κυρίως σε επιχορηγήσεις και στηρίζει την απορρόφηση και μεταφορά τεχνολογίας χωρίς ουσιαστικό αντίκτυπο για την πραγματική καινοτομία. Τα υφιστάμενα φορολογικά κίνητρα για Ε&Α είναι αναποτελεσματικά όσον αφορά την προώθηση της εσωτερικής Ε&Α από τον ιδιωτικό τομέα και αξιοποιούνται μόνο από μεγάλες εταιρείες. Οι πολωνικές επιχειρήσεις έχουν στηριχθεί σε μεγάλο βαθμό σε απορρόφηση τεχνολογίας. Παρότι αυτό αποδείχτηκε επιτυχές για τη διασφάλιση κερδών παραγωγικότητας και οικονομικής ανάπτυξης, η Πολωνία πρέπει να προσανατολιστεί προς ένα πιο εγχώριο μοντέλο που θα βασίζεται στην καινοτομία. Η αύξηση της ικανότητας καινοτομίας των πολωνικών εταιρειών, η βελτίωση των δεσμών μεταξύ της επιστήμης και της βιομηχανίας και η ανάπτυξη στοχοθετημένων μέσων προσαρμοσμένων στο σύνολο του κύκλου της καινοτομίας εξακολουθούν να αποτελούν πρόκληση.

               (13)

               Εξακολουθούν να υπάρχουν πολύ υψηλά δυνητικά κέρδη από τη βελτίωση της ενεργειακής απόδοσης σε όλους τους τομείς της οικονομίας της Πολωνίας και τα οφέλη αυτά θα μπορούσαν να στηρίξουν την ανάπτυξη, να βελτιώσουν την ανταγωνιστικότητα και να συμβάλουν στη μείωση της ενεργειακής εξάρτησης της Πολωνίας. Το εγχώριο δυναμικό παραγωγής ενέργειας καθίσταται πεπαλαιωμένο και το δίκτυο ηλεκτρικής ενέργειας παραμένει κορεσμένο, αλλά τα σχέδια για τη δημιουργία περισσότερων δυνατοτήτων διασύνδεσης με τα γειτονικά κράτη μέλη σημειώνουν πρόοδο. Το βασικό πρόβλημα στην αγορά φυσικού αερίου παραμένει η απουσία διαφοροποίησης και ανταγωνισμού.

               (14)

               Οι ανεπαρκείς υποδομές μεταφορών και σταθερών ευρυζωνικών δικτύων της Πολωνίας εξακολουθούν να συνιστούν σημαντικό εμπόδιο για την ανάπτυξη. Απαιτούνται ιδίως σημαντικές επενδύσεις στο υποβαθμισμένο σιδηροδρομικό δίκτυο για να αυξηθεί η ανταγωνιστικότητα του σιδηροδρομικού τομέα και για να επιτευχθεί καλύτερη ισορροπία μεταξύ οδικών και σιδηροδρομικών μεταφορών. Μόλις περί το ένα τρίτο του συνόλου των περίπου 20 000 χιλιομέτρων σιδηροδρομικών γραμμών που βρίσκονται σε λειτουργία είναι σε καλή τεχνική κατάσταση. Εξακολουθούν να υπάρχουν προβλήματα όσον αφορά την έγκαιρη υλοποίηση των σιδηροδρομικών έργων. Η αποδοτικότητα των πόρων μπορεί να αυξηθεί με τη βελτίωση της διαχείρισης των αποβλήτων.

               (15)

               Η εκτέλεση των συμβάσεων στην Πολωνία είναι χρονοβόρα και η διαδικασία για την απόκτηση άδειας κατασκευής είναι μακρά και επαχθής. Το κόστος φορολογικής συμμόρφωσης είναι υψηλό, γεγονός που αποτελεί σημαντικό πρόβλημα για το επιχειρηματικό περιβάλλον. Η Πολωνία έχει σημειώσει σημαντική πρόοδο στην εφαρμογή μιας φιλόδοξης μεταρρύθμισης για τη διευκόλυνση της πρόσβασης σε νομοθετικά κατοχυρωμένα επαγγέλματα.

               (16)

               Στο πλαίσιο του Ευρωπαϊκού Εξαμήνου, η Επιτροπή προέβη σε συνολική ανάλυση της οικονομικής πολιτικής της Πολωνίας. Αξιολόγησε το εθνικό πρόγραμμα μεταρρυθμίσεων και το πρόγραμμα σύγκλισης. Έλαβε υπόψη όχι μόνο τη χρησιμότητά τους για την άσκηση διατηρήσιμης δημοσιονομικής και κοινωνικοοικονομικής πολιτικής στην Πολωνία, αλλά και τη συμμόρφωσή τους προς τους κανόνες και τις κατευθυντήριες γραμμές της ΕΕ, δεδομένης της ανάγκης να ενισχυθεί η συνολική οικονομική διακυβέρνηση της Ευρωπαϊκής Ένωσης μέσω της συνεκτίμησης στοιχείων σε επίπεδο ΕΕ κατά τη διαμόρφωση των μελλοντικών εθνικών αποφάσεων. Οι συστάσεις της Επιτροπής στο πλαίσιο του Ευρωπαϊκού Εξαμήνου αποτυπώνονται στις συστάσεις 1 έως 6 κατωτέρω.

               (17)

               Υπό το πρίσμα αυτής της αξιολόγησης, το Συμβούλιο εξέτασε το πρόγραμμα σύγκλισης της Πολωνίας και η γνώμη του (5) αποτυπώνεται ιδίως στη σύσταση 1 κατωτέρω,

         ΣΥΝΙΣΤΑ στην Πολωνία να αναλάβει δράση κατά την περίοδο 2014‐2015 προκειμένου:

               1.

               Να ενισχύσει τη δημοσιονομική της στρατηγική ώστε να διασφαλιστεί η διόρθωση του υπερβολικού ελλείμματος με διατηρήσιμο τρόπο έως το 2015, μέσω της προσπάθειας διαρθρωτικής προσαρμογής που προσδιορίζεται στη σύσταση που εξέδωσε το Συμβούλιο στο πλαίσιο της διαδικασίας υπερβολικού ελλείμματος. Μετά τη διόρθωση του υπερβολικού ελλείμματος και μέχρι να επιτευχθεί ο μεσοπρόθεσμος στόχος, να συνεχίσει ετήσια διαρθρωτική προσαρμογή ίση με το 0,5 % του ΑΕΠ ως ποσοστό αναφοράς. Η μόνιμη διόρθωση των δημοσιονομικών ανισορροπιών απαιτεί την αξιόπιστη εφαρμογή φιλόδοξων διαρθρωτικών μεταρρυθμίσεων ώστε να αυξηθεί η ικανότητα προσαρμογής και να τονωθεί η ανάπτυξη και η απασχόληση. Στο πλαίσιο αυτό, να ελαχιστοποιήσει τις περικοπές σε επενδύσεις που προωθούν την ανάπτυξη, να βελτιώσει τη στόχευση των κοινωνικών πολιτικών και τη σχέση κόστους-αποτελεσματικότητας των δαπανών, καθώς και τη συνολική αποδοτικότητα του τομέα της υγείας, να προβεί σε διεύρυνση της φορολογικής βάσης με την αντιμετώπιση του προβλήματος του εκτεταμένου συστήματος μειωμένων συντελεστών ΦΠΑ και να βελτιώσει τη φορολογική συμμόρφωση, ιδίως με την αύξηση της αποτελεσματικότητας της φορολογικής διοίκησης. Να συγκροτήσει ανεξάρτητο δημοσιονομικό συμβούλιο.

               2.

               Να εντείνει τις προσπάθειες μείωσης της ανεργίας των νέων, ιδίως με την περαιτέρω βελτίωση της σύνδεσης της εκπαίδευσης με τις ανάγκες της αγοράς εργασίας, την αύξηση των διαθέσιμων θέσεων μαθητείας και μάθησης με βάση την εργασία, καθώς και με την ενίσχυση της προσέγγισης των εκτός θεσμοθετημένων συστημάτων νέων και της συνεργασίας μεταξύ σχολών και εργοδοτών, σύμφωνα με τους στόχους των «Εγγυήσεων για τη Νεολαία». Να αυξήσει τη συμμετοχή των ενηλίκων στη διά βίου μάθηση με σκοπό την προσαρμογή της προσφοράς δεξιοτήτων στη ζήτηση δεξιοτήτων. Να καταπολεμήσει τον κατακερματισμό της αγοράς εργασίας εντείνοντας τις προσπάθειες για τη διευκόλυνση της μετάβασης από τις συμβάσεις ορισμένου χρόνου σε συμβάσεις αορίστου χρόνου και μειώνοντας την υπερβολική προσφυγή στις συμβάσεις αστικού δικαίου.

               3.

               Να συνεχίσει τις προσπάθειες για αύξηση της συμμετοχής των γυναικών στην αγορά εργασίας, ιδίως με τη λήψη περαιτέρω μέτρων για την αύξηση της διαθεσιμότητας οικονομικά προσιτών ποιοτικών υπηρεσιών φροντίδας των παιδιών και προσχολικής εκπαίδευσης και με την εξασφάλιση σταθερής χρηματοδότησης. Να υπαγάγει τους αγρότες στο γενικό συνταξιοδοτικό σύστημα, με αφετηρία την επιτάχυνση της θέσπισης του συστήματος εκτίμησης και καταγραφής των εισοδημάτων των αγροτών. Να καταργήσει σταδιακά το ειδικό συνταξιοδοτικό καθεστώς των εργαζομένων στα ορυχεία με προοπτική την υπαγωγή τους στο γενικό καθεστώς. Να υποστηρίξει τη γενική μεταρρύθμιση του συνταξιοδοτικού συστήματος εντείνοντας τις προσπάθειες προώθησης της απασχολησιμότητας των εργαζομένων μεγαλύτερης ηλικίας ώστε να αυξηθεί η ηλικία εξόδου από την αγορά εργασίας.

               4.

               Να βελτιώσει την αποτελεσματικότητα των φορολογικών κινήτρων για προώθηση της Ε&Α στον ιδιωτικό τομέα ως μέρος των προσπαθειών για την ενίσχυση των δεσμών μεταξύ έρευνας, καινοτομίας και βιομηχανικής πολιτικής, και να στοχοθετήσει καλύτερα τα υφιστάμενα μέσα στα διάφορα στάδια του κύκλου της καινοτομίας.

               5.

               Να ανανεώσει και να διευρύνει το δυναμικό παραγωγής ενέργειας και να βελτιώσει την αποτελεσματικότητα σε ολόκληρη την ενεργειακή αλυσίδα. Να επιταχύνει και να επεκτείνει την ανάπτυξη του δικτύου ηλεκτρικής ενέργειας, συμπεριλαμβανομένων των διασυνοριακών διασυνδέσεων με τα γειτονικά κράτη μέλη, και να αναπτύξει τη διασύνδεση φυσικού αερίου με τη Λιθουανία. Να εξασφαλίσει την αποτελεσματική εφαρμογή των επενδυτικών έργων στον τομέα των σιδηροδρόμων χωρίς περαιτέρω καθυστέρηση και να βελτιώσει τη διοικητική ικανότητα στον τομέα αυτό. Να επιταχύνει τις προσπάθειες για αύξηση της σταθερής ευρυζωνικής κάλυψης. Να βελτιώσει τη διαχείριση των αποβλήτων.

               6.

               Να λάβει περαιτέρω μέτρα για τη βελτίωση του επιχειρηματικού περιβάλλοντος με την απλούστευση της εκτέλεσης των συμβάσεων και των απαιτήσεων για τις οικοδομικές άδειες. Να εντείνει τις προσπάθειες για μείωση του κόστους και του χρόνου που δαπανάται για τη φορολογική συμμόρφωση των επιχειρήσεων. Να ολοκληρώσει την εν εξελίξει μεταρρύθμιση που αποσκοπεί στη διευκόλυνση της πρόσβασης στα νομοθετικά κατοχυρωμένα επαγγέλματα.

      Βρυξέλλες, 8 Ιουλίου 2014.

            Για το Συμβούλιο

            Ο Πρόεδρος

         P. C. PADOAN

      (1)  ΕΕ L 209 της 2.8.1997, σ. 1.

      (2)  Οι κατευθυντήριες αυτές γραμμές διατηρούνται για το 2014 με την απόφαση 2014/322/ΕΕ του Συμβουλίου, της 22ας Απριλίου 2014, σχετικά με τις κατευθυντήριες γραμμές για τις πολιτικές απασχόλησης των κρατών μελών για το 2014 (ΕΕ L 165 της 4.6.2014, σ. 49).

      (3)  ΕΕ C 217, 30.7.2013, σ. 63.

      (4)  Κανονισμός (EE) αριθ. 1176/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, σχετικά με την πρόληψη και τη διόρθωση των υπερβολικών μακροοικονομικών ανισορροπιών (ΕΕ L 306 της 23.11.2011, σ. 25).

      (5)  Βάσει του άρθρου 9 παράγραφος 2 του κανονισμού (ΕΚ) αριθ. 1466/97.


Avis juridique important

|

31991K0556

Σύσταση αριθ. 556/91/ΕΚΑΧ της Επιτροπής της 7ης Μαρτίου 1991 σχετικά με την κοινοτική επιτήρηση των εισαγωγών ορισμένων προϊόντων σιδήρου και χάλυβα που περιλαμβάνονται στη συνθήκη ΕΚΑΧ, καταγωγής τρίτων χωρών

Επίσημη Εφημερίδα αριθ. L 062 της 08/03/1991 σ. 0018 - 0022

ΣΥΣΤΑΣΗ αριθ . 556/91/ΕΚΑΧ ΤΗΣ ΕΠΙΤΡΟΠΗΣ  της 7ης Μαρτίου 1991  σχετικά με την κοινοτική επιτήρηση των εισαγωγών ορισμένων προϊόντων σιδήρου και χάλυβα που περιλαμβάνονται στη συνθήκη ΕΚΑΧ, καταγωγής τρίτων χωρώνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 74,  Εκτιμώντας :  ότι, με τη σύσταση αριθ . 3979/89/ΕΚΑΧ ( 1 ), η Επιτροπή υπέβαλε σε κοινοτική επιτήρηση τις εισαγωγές στην Κοινότητα ορισμένων προϊόντων σιδήρου και χάλυβα που περιλαμβάνονται στη συνθήκη ΕΚΑΧ -  ότι εξακολουθούν να ισχύουν οι λόγοι που οδήγησαν αρχικά την Επιτροπή να λάβει το μέτρο αυτό και ότι πρέπει στο εξής να παραταθεί το εν λόγω σύστημα επιτήρησης προκειμένου να εξασφαλιστεί η πληρέστερη ενημέρωση για τις προβλεπόμενες εισαγωγές και για  τους όρους με τους οποίους αυτές διενεργούνται -  ότι παρατηρήθηκε πρόσφατα ασυνήθιστη αύξηση των εισαγωγών προϊόντων δεύτερης διαλογής ή υποβαθμισμένων προϊόντων και ότι πρέπει να επιτηρούνται περισσότερο προσεκτικά οι εισαγωγές αυτές,  ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ :  Άρθρο 1  1 . Η θέση σε ελεύθερη κυκλοφορία στην Κοινότητα προϊόντων σιδήρου και χάλυβα που περιλαμβάνονται στη συνθήκη ΕΚΑΧ και απαριθμούνται στο παράρτημα ΙΙ, καταγωγής τρίτων χωρών, εκτός των χωρών ΕΖΕΣ, υπόκειται στην έκδοση εγγράφου εισαγωγής .  2 . Τα προϊόντα που αναφέρονται στην παράγραφο 1 θεωρούνται πρώτης διαλογής μέχρις αποδείξεως του αντιθέτου από τον εισαγωγέα .  3 . Το έγγραφο εισαγωγής εκδίδεται ή θεωρείται από τα κράτη μέλη δωρεάν και για όλες τις ζητούμενες ποσότητες, μόλις ληφθεί η αίτηση, και, οπωσδήποτε, μέσα σε προθεσμία δέκα εργασίμων ημερών μετά την υποβολή της αίτησης δεόντως συμπληρωμένης και  συνοδευόμενης από δύο αντίγραφα της σύμβασης ή των συμβάσεων αγοράς που την αιτιολογούν και από την ή τις βεβαιώσεις παραγγελίας του πωλητή . Το πρωτότυπο των εγγράφων αυτών καθώς και η προσωρινή απόδειξη πρέπει να προσκομίζονται αν η αρχή που εκδίδει  τις άδειες το απαιτεί .  4 . Η εφαρμογή της παραγράφου 1 δεν προδικάζει τη διατήρηση των ποσοτικών περιορισμών που εφαρμόζονται από τα κράτη μέλη για ορισμένα προϊόντα της βιομηχανίας σιδήρου και χάλυβα έναντι ορισμένων τρίτων χωρών .  5 . Η περίοδος ισχύος του εγγράφου εισαγωγής ορίζεται σε τρεις μήνες, με την επιφύλαξη ενδεχόμενης τροποποίησης του ισχύοντος καθεστώτος εισαγωγής .  Άρθρο 2  1 . Η αίτηση του εισαγωγέα πρέπει να αναφέρει :  α ) το όνομα, τη διεύθυνση το επάγγελμα, καθώς και τον αριθμό τηλεφώνου και τον αριθμό τέλεξ ή τηλεφωτοτυπικού του εισαγωγέα -  β ) την περιγραφή των εμπορευμάτων και τον κωδικό σύμφωνα με τη συνδυασμένη ονοματολογία ( 2 )-  γ ) τη χώρα καταγωγής -  δ ) τη χώρα προέλευσης -  ε ) το καθαρό βάρος ανά παρτίδα -  στ ) το νόμισμα και την τιμή τιμολογίου ( cif aη daf )-  ζ ) την προβλεπόμενη ημερομηνία και τον τρόπο εκτελωνισμού -  η ) εφόσον πρόκειται για προϊόντα δεύτερης διαλογής ή υποβαθμισμένα προϊόντα, τα λεπτομερή χαρακτηριστικά που καθορίζουν αυτόν τον χαρακτήρα, σύμφωνα με τις οδηγίες που αναφέρει η Επιτροπή στην ανακοίνωσή της σχετικά με τα κριτήρια προσδιορισμού .  2 . Ο εισαγωγέας πρέπει να δώσει επίσης τις ακόλουθες συμπληρωματικές πληροφορίες :  Α . Για τα προϊόντα που κατάγονται και προέρχονται απευθείας από μία από τις χώρες που απαριθμούνται στο παράρτημα Ι ( κατευθείαν εισαγωγή ):  α ) την εμπορική περιγραφή των προϊόντων, περιλαμβανομένου του ακριβούς προσδιορισμού του είδους, του ενδεχόμενου προορισμού προς τη ναυπηγική βιομηχανία, τη μνεία του εξαγωγέα και του τόπου παράδοσης -  β ) την τιμή παράδοσης στον τόπο προορισμού ανά τόνο και εκτός ΦΠΑ, με μνεία όλων των στοιχείων που επέτρεψαν τον υπολογισμό της τιμής παράδοσης και κυρίως των έκτακτων εξόδων, των εκπτώσεων καθώς και των εξόδων μεταφοράς μέχρι τον τόπο παράδοσης -  γ ) την ένδειξη :  i ) του τιμοκαταλόγου του κοινοτικού παραγωγού που έχει επιλεγεί για τον υπολογισμό της τιμής παράδοσης και της ημερομηνίας του τιμοκαταλόγου αυτού  ή  ii ) ενδεχομένως, της προσφοράς της τρίτης χώρας βάσει της οποίας έχει πραγματοποιηθεί ευθυγράμμιση των τιμών, των λεπτομερειών που είναι απαραίτητες για τον προσδιορισμό της προσφοράς αυτής, καθώς και της ημερομηνίας της -  δ ) την ένδειξη για τα προϊόντα που αντιστοιχούν στον κωδικό ΣΟ 7201, του ονόματος και της διεύθυνσης του ενδεχόμενου τελικού αγοραστή, εφόσον είναι γνωστός .  Β . Για τα προϊόντα που κατάγονται από μία από τις χώρες που περιλαμβάνονται στο παράρτημα Ι αλλά προέρχονται από τρίτη χώρα πλην της χώρας καταγωγής ( μη κατευθείαν εισαγωγή ), και για τα προϊόντα καταγωγής τρίτης χώρας που δεν περιλαμβάνεται στο  παράρτημα Ι :  α ) την πλήρη περιγραφή που ανταποκρίνεται στην περιγραφή που περιλαμβάνεται στον κατάλογο των προϊόντων στα οποία έχουν επιβληθεί οι ισχύουσες τιμές βάσης, καθώς και την ένδειξη του εξαγωγέα και του τόπου παράδοσης -  β ) την τιμή cif aη daf στα κοινοτικά σύνορα ανά τόνο, εκφρασμένη στο νόμισμα που ορίζεται στη σύμβαση και προσαυξημένη κατά τους δασμούς που ισχύουν και τα έξοδα εκφόρτωσης -  γ ) την ένδειξη για αγαθά που αντιστοιχούν στον κωδικό ΣΟ 7201, του ονόματος και της διεύθυνσης του ενδεχόμενου τελικού αγοραστή, εφόσον είναι γνωστός .  3 . Ο εισαγωγέας δηλώνει ότι, με την ευκαιρία της εμπορικής πράξης, δεν παρέχεται ούτε θα παρασχεθεί μεταγενέστερα σ' αυτόν ή στον αγοραστή του μείωση, έκπτωση ή άλλη μορφή επιστροφής που δεν αναφέρεται στη σύμβαση σχετικά με την πράξη αυτή .  4 . Ο εισαγωγέας πρέπει να πιστοποιεί την ακρίβεια της αίτησης για έγγραφο εισαγωγής .  5 . Ο εισαγωγέας πρέπει να προσδιορίζει εάν η αίτησή του αφορά παράδοση η οποία έχει αποτελέσει ήδη αντικείμενο προηγούμενης αίτησης για έγγραφο εισαγωγής .  Άρθρο 3  1 . Κατά την έκδοση του εγγράφου εισαγωγής για την εισαγωγή προϊόντων καταγωγής χωρών που παρατίθενται στο παράρτημα I, τα κράτη μέλη ανακοινώνουν στην Επιτροπή τη διαφορά μεταξύ :  - της τιμής παράδοσης που θα προέκυπτε από την εφαρμογή του τιμοκαταλόγου αναφοράς και  - της τιμής παράδοσης που υπολογίζεται βάσει της σύμβασης ή της απόδειξης pro forma .  Διαβιβάζουν επίσης όλα τα απαραίτητα έγγραφα, ιδίως τα αντίγραφα των αιτήσεων για παραχώρηση εγγράφων εισαγωγής, των συμβάσεων αγοράς και των βεβαιώσεων παραγγελίας του πωλητή, κάθε φορά που η διαφορά τιμών που έχει διαπιστωθεί είναι ουσιώδης ή αφορά  σημαντική ποσότητα .  Εφόσον παρατηρηθούν εισαγωγές προϊόντων δεύτερης διαλογής ή υποβαθμισμένων προϊόντων σε ασυνήθιστη αναλογία, η Επιτροπή ζητά από τα κράτη μέλη να της διαβιβάζουν επίσης, για μια συγκεκριμένη χρονική περίοδο που θα καθορίσει η ίδια, τα αποδεικτικά  στοιχεία που προσδιορίζουν τα χαρακτηριστικά τους σύμφωνα με τα κριτήρια που αναφέρονται στο άρθρο 2 παράγραφος 1 στοιχείο η )- αυτό ισχύει για κάθε εισαγωγή στην οποία το τμήμα των προϊόντων δεύτερης διαλογής ή υποβαθμισμένων υπερβαίνει το 10 % της  συνολικής παράδοσης που προβλέπεται από τη σύμβαση, και τους 50 τόνους .  2 . Κατά την έκδοση του εγγράφου εισαγωγής των προϊόντων καταγωγής :  - τρίτων χωρών εκτός αυτών που απαριθμούνται στο παράρτημα I,  - μιας από τις χώρες που απαριθμούνται στο παράρτημα I, αλλά προέλευσης μιας τρίτης χώρας διαφορετικής από τη χώρα καταγωγής ( μη κατευθείαν εισαγωγή ),  τα κράτη μέλη ανακοινώνουν στην Επιτροπή τη διαφορά σε Ecu ανά τόνο μεταξύ :  - της βασικής τιμής που δημοσιεύεται στην Επίσημη Εφημερίδα των Ευρωπαϊκών Κοινοτήτων και  - της τιμής cif aη daf στα κοινοτικά σύνορα, περιλαμβανομένων των επιβαλλόμενων δασμών καθώς και των εξόδων εκφόρτωσης .  Εφόσον παρατηρηθούν εισαγωγές προϊόντων δεύτερης διαλογής ή υποβαθμισμένων προϊόντων σε ασυνήθιστη αναλογία, η Επιτροπή ζητά από τα κράτη μέλη να της διαβιβάζουν επίσης, για μια συγκεκριμένη χρονική περίοδο που θα καθορίσει η ίδια, τα αποδεικτικά  στοιχεία που προσδιορίζουν τα χαρακτηριστικά τους σύμφωνα με τα κριτήρια που αναφέρονται στο άρθρο 2 παράγραφος 1 στοιχείο η )- αυτό ισχύει για κάθε εισαγωγή στην οποία το τμήμα των προϊόντων δεύτερης διαλογής ή υποβαθμισμένων υπερβαίνει το 10 % της  συνολικής παράδοσης που προβλέπεται από τη σύμβαση, και τους 50 τόνους .  3 . Τα κράτη μέλη γνωστοποιούν στην Επιτροπή, στις δέκα πρώτες ημέρες κάθε μήνα, την ποσότητα σε τόνους και τα ποσά ( που έχουν υπολογισθεί με βάση τις τιμές cif aη daf ) για τα οποία έχουν εκδοθεί έγγραφα εισαγωγής κατά τον προηγούμενο μήνα .  4 . Οι ανακοινώσεις των κρατών μελών περιλαμβάνουν :  α ) την κατανομή ανά χώρα καταγωγής -  β ) ανά χώρα καταγωγής, την κατανομή ανά προϊόν σύμφωνα με τη συνδυασμένη ονοματολογία -  γ ) ανά χώρα καταγωγής, τη χωριστή ένδειξη των ποσοτήτων που αφορούν τα προϊόντα δεύτερης διαλογής ή τα υποβαθμισμένα προϊόντα -  δ ) τη χωριστή ένδειξη, μέσα στο σύνολο, ανά χώρα καταγωγής και ανά προϊόν, των ποσοτήτων που δεν έχουν εισαχθεί κατευθείαν από χώρα καταγωγής και, στην περίπτωση αυτή, την ένδειξη της χώρας προέλευσης -  ε ) την ένδειξη όλων των συστατικών στοιχείων κάθε απάτης για τα προϊόντα που έχουν δηλωθεί ως δεύτερης διαλογής ή ως υποβαθμισμένα, εφόσον η τελωνειακή αρχή έχει διαπιστώσει απάτη που αφορά σημαντική ποσότητα σύμφωνα με τον κανόνα που καθορίζεται στις  παραγράφους 1 και 2 .  5 . Τα κράτη μέλη γνωστοποιούν στην Επιτροπή, στις πρώτες δέκα ημέρες κάθε μήνα :  α ) τις ποσότητες σε τόνους και τα ποσά υπολογισμένα βάσει της τιμής cif aη daf, για τις οποίες έχει λήξει η ισχύς των εγγράφων εισαγωγής κατά τη διάρκεια του προηγούμενου μήνα χωρίς να έχουν χρησιμοποιηθεί ολικά ή μερικά -  β ) τις ποσότητες σε τόνους και τα ποσά υπολογισμένα βάσει της τιμής cif aη daf, για τις οποίες τα έγγραφα εισαγωγής που είχαν εκδοθεί προηγουμένως ανανεώθηκαν ολικά ή μερικά τον προηγούμενο μήνα .  Άρθρο 4  Η παρούσα σύσταση απευθύνεται στα κράτη μέλη .  Άρθρο 5  Η παρούσα σύσταση τίθεται σε ισχύ την ημέρα της δημοσιευσής της στην Επίσημη Εφημερίδα των Ευρωπαϊκών Κοινοτήτων .  Εφαρμόζεται έως τις 31 Δεκεμβρίου 1991 . Βρυξέλλες, 7 Μαρτίου 1991 . Για την Επιτροπή  Frans ANDRIESSEN  Αντιπρόεδρος  ( 1 ) ΕΕ αριθ . L 380 της 29 . 12 . 1989, σ . 17 . ( 2 ) ΕΕ αριθ . L 247 της 10 . 9 . 1990, σ . 1 .    ΠΑΡΑΡΤΗΜΑ Ι    Βουλγαρία  Πολωνία  Βραζιλία  Ρουμανία  Ουγγαρία  Τσεχοσλοβακία   ΠΑΡΑΡΤΗΜΑ ΙΙ    7201 10 11  7201 10 19  7201 10 30  7201 10 90  7201 20 00  7201 30 10  7201 30 90  7201 40 00 7202 11 20  7202 11 80  7202 99 11  7203 90 00  7204 50 10  7204 50 90  7206 10 00  7206 90 00  7207 11 11  7207 11 19  7207 12 11  7207 12 19  7207 19 11  7207 19 15  7207 19 31  7207 20 11  7207 20 15  7207 20 17  7207 20 31  7207 20 33  7207 20 51  7207 20 55  7207 20 57  7207 20 71  7208 11 00  7208 12 10  7208 12 91  7208 12 95  7208 12 98  7208 13 10  7208 13 91  7208 13 95  7208 13 98  7208 14 10  7208 14 91  7208 14 99  7208 21 10  7208 21 90  7208 22 10  7208 22 91   7208 22 95  7208 22 98  7208 23 10  7208 23 91  7208 23 95  7208 23 98  7208 24 10  7208 24 91  7208 24 99  7208 31 00 7208 32 10  7208 32 30  7208 32 51  7208 32 59  7208 32 91  7208 32 99  7208 33 10  7208 33 91  7208 33 99  7208 34 10  7208 34 90  7208 35 10  7208 41 00  7208 42 10  7208 42 30  7208 42 51  7208 42 59  7208 42 91  7208 42 99  7208 43 10  7208 43 91  7208 43 99  7208 44 10  7208 44 90  7208 45 10  7208 90 10  7209 11 00  7209 12 10  7209 12 90  7209 13 10  7209 13 90  7209 14 10  7209 14 90  7209 21 00  7209 22 10  7209 22 90  7209 23 10  7209 23 90  7209 24 10  7209 24 91  7209 24 99   7209 31 00  7209 32 10  7209 32 90  7209 33 10  7209 33 90  7209 34 10  7209 34 90  7209 41 00  7209 42 10  7209 42 90  7209 43 10 7209 43 90  7209 44 10  7209 44 90  7209 90 10  7210 11 10  7210 12 11  7210 12 19  7210 20 10  7210 31 10  7210 39 10  7210 41 10  7210 49 10  7210 50 10  7210 60 11  7210 60 19  7210 70 21  7210 70 29  7210 90 31  7210 90 33  7210 90 35  7210 90 39  7211 11 00  7211 12 10  7211 12 90  7211 19 10  7211 19 91  7211 19 99  7211 21 00  7211 22 10  7211 22 90  7211 29 10  7211 29 91  7211 29 99  7211 30 10  7211 41 10  7211 41 91  7211 49 10  7211 90 11  7212 10 10  7212 10 91   7212 21 11  7212 29 11  7212 30 11  7212 40 10  7212 40 91  7212 50 31  7212 50 51  7212 60 11  7212 60 91  7213 10 00  7213 20 00  7213 31 00  7213 39 00  7213 41 00  7213 49 00  7213 50 10  7213 50 90  7214 20 00  7214 30 00  7214 40 10  7214 40 91  7214 40 99  7214 50 10  7214 50 91  7214 50 99  7214 60 00 7215 90 10  7216 10 00  7216 21 00 7216 22 00  7216 31 11  7216 31 19  7216 31 91  7216 31 99  7216 32 11  7216 32 19  7216 32 91  7216 32 99  7216 33 10  7216 33 90  7216 40 10  7216 40 90  7216 50 10  7216 50 90  7216 90 10  7218 10 00  7218 90 11  7218 90 13  7218 90 15   7218 90 19  7218 90 50  7219 11 10  7219 11 90  7219 12 10  7219 12 90  7219 13 10  7219 13 90  7219 14 10  7219 14 90  7219 21 11  7219 21 19  7219 21 90  7219 22 10  7219 22 90  7219 23 10  7219 23 90  7219 24 10 7219 24 90  7219 31 10  7219 31 90  7219 32 10  7219 32 90  7219 33 10  7219 33 90  7219 34 10  7219 34 90  7219 35 10  7219 35 90  7219 90 11  7219 90 19  7220 11 00  7220 12 00  7220 20 10  7220 90 11  7220 90 31  7221 00 10  7221 00 90  7222 10 11  7222 10 19  7222 10 51  7222 10 59  7222 10 99  7222 30 10  7222 40 11  7222 40 19  7222 40 30  7224 10 00  7224 90 01   7224 90 09  7224 90 15  7224 90 30  7225 10 10  7225 10 91  7225 10 99  7225 20 10  7225 20 30  7225 30 00  7225 40 10  7225 40 30  7225 40 50  7225 40 70  7225 40 90  7225 50 10  7225 50 90  7225 90 10 7226 10 10  7226 10 30  7226 20 10  7226 20 31  7226 20 51  7226 20 71  7226 91 10  7226 91 90  7226 92 10  7226 99 11  7226 99 31  7227 10 00  7227 20 00  7227 90 10  7227 90 30  7227 90 80  7228 10 10  7228 10 30  7228 20 11  7228 20 19  7228 20 30  7228 30 10  7228 30 30  7228 30 80  7228 60 10  7228 70 10  7228 70 31  7228 80 10  7228 80 90  7301 10 00


Avis juridique important

|

31978H0358

78/358/ΕΟΚ: Σύσταση της Επιτροπής της 29ης Μαρτίου 1978 προς τα κράτη μέλη σχετικά με τη χρήση της σακχαρίνης ως συστατικού τροφίμων και σχετικά με την πώλησή της υπό μορφή δισκίων στον τελικό καταναλωτή

Επίσημη Εφημερίδα αριθ. L 103 της 15/04/1978 σ. 0032 - 0032 Ελληνική ειδική έκδοση: Κεφάλαιο 03 τόμος 20 σ. 0209  Ισπανική ειδική έκδοση: Κεφάλαιο 13 τόμος 8 σ. 0174  Πορτογαλική ειδική έκδοση : Κεφάλαιο 13 τόμος 8 σ. 0174

++++ΣΥΣΤΑΣΗ ΤΗΣ ΕΠΙΤΡΟΠΗΣ  της 29ης Μαρτίου 1978  προς τα Κράτη Μέλη , σχετικά με τη χρήση της σακχαρίνης ως συστατικού τροφίμων και σχετικά με την πώλησή της υπό μορφή δισκίων στον τελικό καταναλωτή  ( 78/358 / ΕΟΚ )  Ι . 1 . Η Επιστημονική Επιτροπή Τροφίμων στη γνώμη της της 24ης Ιουνίου 1977 κατέληξε στα εξής :  1 . Εγκρίνεται η προσωρινή ADΙ ( ημερήσια αποδεκτή δόση ) των 0 - 2,5 mg / kg σωματικού βάρους η οποία προτείνεται από την CMEAA ( Κοινή Επιτροπή Εμπειρογνωμόνων περί Προσθέτων των Τροφίμων FΑΟ / ΠΟΥ ) ( Μερικά από τα μέλη της επιτροπής πρότειναν να μην επιτραπεί η χρήση της σακχαρίνης στα τρόφιμα τα οποία προορίζονται για γενική κατανάλωση . )  2 . Είναι απαραίτητο να γίνουν προδιαγραφές ακριβείς και λεπτομερείς των κριτηρίων καθαρότητος οι οποίες να περιλαμβάνουν τις οριακές ποσότητες σε άλλες ουσίες ( ακαθαρσίες ) .  3 . Δεν επιτρέπεται η χρήση της σακχαρίνης σε τρόφιμα τα οποία προορίζονται ειδικά για παιδιά ( ηλικίας μέχρι 6 ετών ) .  4 . Πρέπει να περιορισθεί η κατανάλωση της σακχαρίνης από παιδιά και έγκυες γυναίκες . Για να διευκολυνθεί αυτή η επιβολή ορίου , η επιτροπή είναι της γνώμης ότι ο καταναλωτής πρέπει να είναι επαρκώς πληροφορημένος για την παρουσία σακχαρίνης σε κάποιο τρόφιμο .  Ι . 2 . Η Επιτροπή υιοθετεί τα συμπεράσματα της Επιστημονικής Επιτροπής Τροφίμων . Οσον αφορά το δεύτερο συμπέρασμα της επιτροπής , η Επιτροπή επεξεργάζεται κριτήρια καθαρότητος εφαρμόσιμα για τη σακχαρίνη με σκοπό την ολοκλήρωση της γνώμης αυτής όσο το δυνατό συντομότερα . Τα υπόλοιπα συμπεράσματα της επιστημονικής επιτροπής διατροφής του ανθρώπου έχουν επιπτώσεις σε διάφορους τομείς των δραστηριοτήτων της Επιτροπής :  - η πρόταση της Επιτροπής σχετικά με την επισήμανση των τροφίμων , η οποία βρίσκεται σε προχωρημένο στάδιο στο Συμβούλιο , περιέχει διατάξεις οι οποίες έχουν άμεση σχέση με προτάσεις περί επισημάνσεως που έγιναν από την επιτροπή   - κανόνες σχετικά με τους όρους υπό τους οποίους τα πρόσθετα μπορούν να χρησιμοποιούνται στα τρόφιμα θεσπίζονται με οδηγίες για ειδικά τρόφιμα ( π.χ . αναψυκτικά ) . Η Επιτροπή εξετάζει , επίσης , τη δυνατότητα επεξεργασίας κανόνων για το συνολικό έλεγχο της χρήσεως της σακχαρίνης στα τρόφιμα   - η οδηγία του Συμβουλίου 77/94 / ΕΟΚ περί τροφίμων ειδικής διατροφής ( 1 ) περιγράφει τους βασικούς κανόνες σύμφωνα με τους οποίους μπορούν να θεσπισθούν οδηγίες για ειδικές πλευρές του θέματος και η χρήση της σακχαρίνης στα προϊόντα αυτά μπορεί να απαιτήσει ειδική νομοθετική ρύθμιση .  Η Επιτροπή πιστεύει ότι μέχρις ότου προωθηθούν τέτοιες κοινοτικές διατάξεις , τα Κράτη Μέλη οφείλουν να λάβουν τα αναγκαία μέτρα για να συμμορφωθούν με τη γνώμη της Επιστημονικής Επιτροπής Διατροφής του ανθρώπου επί του θέματος . Η Επιτροπή θα εποπτεύει συνεχώς την κατάσταση .  ΙΙ . Προς εφαρμογή του άρθρο 155 , δεύτερο εδάφιο , της συνθήκης περί ιδρύσεως της Ευρωπαϊκής Οικονομικής Κοινότητος και μέχρις ότου θεσπισθούν κοινοτικές διατάξεις επί του θέματος , η Επιτροπή συνιστά στα Κράτη Μέλη ότι πρέπει  - να θεσπίσουν , αν είναι αναγκαίο , εθνικούς κανόνες , σχετικά με τη χρήση της σακχαρίνης στα τρόφιμα , ούτως ώστε να συμμορφωθούν με την ΑDΙ για τη σακχαρίνη και να διατηρηθεί στο ελάχιστο η κατανάλωση της σακχαρίνης από τα παιδιά   - να απαγορευθεί η χρήση της σακχαρίνης σε τρόφιμα βρεφών   - τα τρόφιμα να επισημαίνονται με τέτοιο τρόπο ώστε η παρουσία της σακχαρίνης να αναγράφεται σαφώς   - να θεσπισθούν κατάλληλες διατάξεις περί επισημάνσεως της σακχαρίνης η οποία πωλείται υπό τη μορφή δισκίων , ούτως ώστε ο αγοραστής να πληροφορείται για τους πιθανούς κινδύνους από την υπερβολική κατανάλωση σακχαρίνης , ειδικά στην περίπτωση παιδιών και εγκύων γυναικών .  Εγινε στις Βρυξέλλες , στις 29 Μαρτίου 1978 .  Για την Επιτροπή  Etienne DAVIGNON  Μέλος της Επιτροπής  ( 1 ) ΕΕ αριθ . Ν 26 της 31.1.1977 , σ . 55 .


title: 2011/644/ΕΕ: Σύσταση του Συμβουλίου, της 15ης Φεβρουαρίου 2011 , για την απαλλαγή της Επιτροπής από την ευθύνη εκτέλεσης των εργασιών του Ευρωπαϊκού Ταμείου Ανάπτυξης (δέκατου ΕΤΑ) για το οικονομικό έτος 2009

text:
               1.10.2011

               EL

               Επίσημη Εφημερίδα της Ευρωπαϊκής Ένωσης

               L 255/12

         ΣΫΣΤΑΣΗ ΤΟΥ ΣΥΜΒΟΥΛΊΟΥ
   της 15ης Φεβρουαρίου 2011
   για την απαλλαγή της Επιτροπής από την ευθύνη εκτέλεσης των εργασιών του Ευρωπαϊκού Ταμείου Ανάπτυξης (δέκατου ΕΤΑ) για το οικονομικό έτος 2009
   (2011/644/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τη συμφωνία εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών αυτής, αφετέρου, που υπογράφηκε στο Κοτονού στις 23 Ιουνίου 2000 (1), όπως τροποποιήθηκε από τη συμφωνία που υπογράφηκε στο Λουξεμβούργο στις 25 Ιουνίου 2005 (2),
   Έχοντας υπόψη την εσωτερική συμφωνία μεταξύ των αντιπροσώπων των κυβερνήσεων των κρατών μελών, συνελθόντων στο πλαίσιο του Συμβουλίου, σχετικά με τη χρηματοδότηση των ενισχύσεων της Κοινότητας στο πλαίσιο του πολυετούς χρηματοδοτικού πλαισίου για την περίοδο 2008-2013 βάσει της συμφωνίας εταιρικής σχέσης ΑΚΕ-ΕΚ καθώς και για τη χορήγηση χρηματοδοτικής ενίσχυσης στις υπερπόντιες χώρες και εδάφη για τις οποίες ισχύουν οι διατάξεις του τέταρτου μέρους της συνθήκης ΕΚ (3) («εσωτερική συμφωνία»), με την οποία συστήνεται, μεταξύ άλλων, το δέκατο Ευρωπαϊκό Ταμείο Ανάπτυξης (δέκατο ΕΤΑ) και ιδίως το άρθρο 11 παράγραφος 8,
   Έχοντας υπόψη τον κανονισμό (ΕΚ) αριθ. 215/2008 του Συμβουλίου, της 18ης Φεβρουαρίου 2008, για τον δημοσιονομικό κανονισμό που εφαρμόζεται στο δέκατο Ευρωπαϊκό Ταμείο Ανάπτυξης (4), και ιδίως τα άρθρα 142 έως 144,
   Έχοντας εξετάσει τον λογαριασμό διαχείρισης και τον ισολογισμό της λειτουργίας του δέκατου ΕΤΑ, ως είχαν στις 31 Δεκεμβρίου 2009, καθώς και την ετήσια έκθεση του Ελεγκτικού Συνεδρίου σχετικά με τις δραστηριότητες που χρηματοδοτήθηκαν στο πλαίσιο του όγδοου, ένατου και δέκατου Ευρωπαϊκού Ταμείου Ανάπτυξης (ΕΤΑ) (5), για το οικονομικό έτος 2009, μαζί με τις απαντήσεις της Επιτροπής που περιέχονται στην εν λόγω ετήσια έκθεση,
   Εκτιμώντας τα ακόλουθα:

               (1)

               Βάσει του άρθρου 11 παράγραφος 8 της εσωτερικής συμφωνίας, η απαλλαγή από την ευθύνη για τη δημοσιονομική διαχείριση του δέκατου ΕΤΑ παρέχεται στην Επιτροπή από το Ευρωπαϊκό Κοινοβούλιο έπειτα από σύσταση του Συμβουλίου.

               (2)

               Η εκτέλεση των εργασιών του δέκατου ΕΤΑ από την Επιτροπή, κατά το οικονομικό έτος 2009, ήταν στο σύνολό της ικανοποιητική,

         ΣΥΝΙΣΤΑ στο Ευρωπαϊκό Κοινοβούλιο να απαλλάξει την Επιτροπή από την ευθύνη για την εκτέλεση των εργασιών του δέκατου ΕΤΑ για το οικονομικό έτος 2009.

      Βρυξέλλες, 15 Φεβρουαρίου 2011.

            Για το Συμβούλιο

            Ο Πρόεδρος

         MATOLCSY Gy.

      (1)  ΕΕ L 317 της 15.12.2000, σ. 3.

      (2)  ΕΕ L 287 της 28.10.2005, σ. 4.

      (3)  ΕΕ L 247 της 9.9.2006, σ. 32.

      (4)  ΕΕ L 78 της 19.3.2008, σ. 1.

      (5)  ΕΕ C 303 της 9.11.2010, σ. 243.


title: Σύσταση του Συμβουλίου, της 12ης Ιουλίου 2016, σχετικά με το εθνικό πρόγραμμα μεταρρυθμίσεων της Μάλτας για το 2016 και τη διατύπωση γνώμης του Συμβουλίου σχετικά με το πρόγραμμα σταθερότητας της Μάλτας για το 2016

text:
               18.8.2016

               EL

               Επίσημη Εφημερίδα της Ευρωπαϊκής Ένωσης

               C 299/105

         ΣΫΣΤΑΣΗ ΤΟΥ ΣΥΜΒΟΥΛΊΟΥ
   της 12ης Ιουλίου 2016
   σχετικά με το εθνικό πρόγραμμα μεταρρυθμίσεων της Μάλτας για το 2016 και τη διατύπωση γνώμης του Συμβουλίου σχετικά με το πρόγραμμα σταθερότητας της Μάλτας για το 2016
   (2016/C 299/25)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 121 παράγραφος 2 και το άρθρο 148 παράγραφος 4,
   Έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και τον συντονισμό των οικονομικών πολιτικών (1), και ιδίως το άρθρο 5 παράγραφος 2,
   Έχοντας υπόψη τη σύσταση της Ευρωπαϊκής Επιτροπής,
   Έχοντας υπόψη τα ψηφίσματα του Ευρωπαϊκού Κοινοβουλίου,
   Έχοντας υπόψη τα συμπεράσματα του Ευρωπαϊκού Συμβουλίου,
   Έχοντας υπόψη τη γνώμη της Επιτροπής Απασχόλησης,
   Έχοντας υπόψη τη γνώμη της Οικονομικής και Δημοσιονομικής Επιτροπής,
   Έχοντας υπόψη τη γνώμη της Επιτροπής Κοινωνικής Προστασίας,
   Έχοντας υπόψη τη γνώμη της Επιτροπής Οικονομικής Πολιτικής,
   Εκτιμώντας τα ακόλουθα:

               (1)

               Στις 26 Νοεμβρίου 2015, η Επιτροπή εξέδωσε την ετήσια επισκόπηση της ανάπτυξης, με την οποία σηματοδοτήθηκε η έναρξη του Ευρωπαϊκού Εξαμήνου του 2016 για τον συντονισμό των οικονομικών πολιτικών. Οι προτεραιότητες της ετήσιας επισκόπησης της ανάπτυξης εγκρίθηκαν από το Ευρωπαϊκό Συμβούλιο στις 17-18 Μαρτίου 2016. Στις 26 Νοεμβρίου 2015, βάσει του κανονισμού (ΕΕ) αριθ. 1176/2011 του Ευρωπαϊκού Κοινοβουλίου και του Συμβουλίου (2), η Επιτροπή εξέδωσε την έκθεση του μηχανισμού επαγρύπνησης, στην οποία η Μάλτα δεν συγκαταλέγεται μεταξύ των κρατών μελών για τα οποία επρόκειτο να πραγματοποιηθεί εμπεριστατωμένη επισκόπηση. Την ίδια ημέρα, η Επιτροπή εξέδωσε επίσης σύσταση για Σύσταση του Συμβουλίου σχετικά με την οικονομική πολιτική της ζώνης του ευρώ. Η Σύσταση αυτή εγκρίθηκε από το Ευρωπαϊκό Συμβούλιο στις 18-19 Φεβρουαρίου 2016 και εκδόθηκε από το Συμβούλιο στις 8 Μαρτίου 2016 (3). Ως χώρα με νόμισμα το ευρώ και λαμβανομένης υπόψη της στενής διασύνδεσης των οικονομιών της οικονομικής και νομισματικής ένωσης, η Μάλτα θα πρέπει να διασφαλίσει την πλήρη και έγκαιρη εφαρμογή της Σύστασης.

               (2)

               Η έκθεση χώρας του 2016 για την Μάλτα δημοσιεύθηκε στις 26 Φεβρουαρίου 2016. Αξιολογήθηκε η πρόοδος της Μάλτας όσον αφορά την υλοποίηση των ειδικών ανά χώρα συστάσεων που είχαν εκδοθεί από το Συμβούλιο στις 14 Ιουλίου 2015 και όσον αφορά την επίτευξη των εθνικών της στόχων στο πλαίσιο της στρατηγικής «Ευρώπη 2020».

               (3)

               Στις 15 Απριλίου 2016, η Μάλτα υπέβαλε το εθνικό πρόγραμμα μεταρρυθμίσεων για το 2016 και το πρόγραμμα σταθερότητας του 2016. Προκειμένου να ληφθεί υπόψη η διασύνδεσή τους, τα δύο προγράμματα αξιολογήθηκαν ταυτοχρόνως.

               (4)

               Κατά τον προγραμματισμό των Ευρωπαϊκών Διαρθρωτικών και Επενδυτικών Ταμείων για την περίοδο 2014-2020 συνυπολογίστηκαν οι σχετικές ειδικές για τη χώρα συστάσεις. Όπως προβλέπεται στο άρθρο 23 του κανονισμού (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου (4), όπου είναι αναγκαίο για τη στήριξη της εφαρμογής σχετικών συστάσεων του Συμβουλίου, η Επιτροπή μπορεί να ζητήσει από ένα κράτος μέλος να επανεξετάσει και να προτείνει τροποποιήσεις του οικείου συμφώνου εταιρικής σχέσης και των σχετικών προγραμμάτων. Η Επιτροπή έχει παράσχει περαιτέρω λεπτομέρειες σχετικά με τον τρόπο με τον οποίο προτίθεται να κάνει χρήση της εν λόγω διάταξης σε κατευθυντήριες γραμμές σχετικά με την εφαρμογή των μέτρων που συνδέουν την αποτελεσματικότητα των Ευρωπαϊκών Διαρθρωτικών και Επενδυτικών Ταμείων με τη χρηστή οικονομική διακυβέρνηση.

               (5)

               Η Μάλτα υπάγεται επί του παρόντος στο προληπτικό σκέλος του συμφώνου Σταθερότητας και Ανάπτυξης και υπόκειται στον μεταβατικό κανόνα για το χρέος. Στο πρόγραμμα σταθερότητας του 2016, η κυβέρνηση σχεδιάζει βελτίωση του ονομαστικού ισοζυγίου με εμφάνιση πλεονάσματος της τάξης του 0,1 % του ΑΕΠ μέχρι το 2019. Το διαρθρωτικό ισοζύγιο θα βελτιωθεί σταδιακά έτσι ώστε να επιτευχθεί μέχρι το 2019 ο μεσοπρόθεσμος δημοσιονομικός στόχος της Μάλτας, δηλαδή ισοσκελισμένη δημοσιονομική θέση σε διαρθρωτικούς όρους. Σύμφωνα με το πρόγραμμα σταθερότητας, ο δείκτης δημόσιου χρέους προς το ΑΕΠ αναμένεται να μειωθεί σε 62,6 % το 2016 και να υποχωρήσει περαιτέρω σε 55,5 % το 2019. Το μακροοικονομικό σενάριο στο οποίο στηρίζονται οι δημοσιονομικές αυτές προβλέψεις είναι ευλογοφανές για το 2016 και συντηρητικό για την περίοδο 2017-2019. Ωστόσο, δεν έχουν ακόμη προσδιοριστεί επαρκώς τα μέτρα στήριξης των προβλεπόμενων στόχων για το έλλειμμα από το 2017 και μετά. Με βάση τις εαρινές προβλέψεις της Επιτροπής του 2016, υπάρχει υψηλός κίνδυνος σημαντικής απόκλισης από τη συνιστώμενη προσαρμογή για την επίτευξη του μεσοπρόθεσμου στόχου το 2015 και το 2016, κυρίως λόγω της ολίσθησης το 2015 η οποία πρέπει να διορθωθεί το 2016, και, υπό αμετάβλητες πολιτικές, το 2017. Η ολίσθηση το 2015 εξηγείται εν μέρει από την αύξηση των επενδύσεων που οφείλεται σε μεγάλο βαθμό στο εξαιρετικά υψηλό ποσοστό απορρόφησης των κονδυλίων της ΕΕ ενόψει της ολοκλήρωσης της περιόδου προγραμματισμού 2007-2013. Προκειμένου να μειωθεί η απόκλιση κατά τη διετία 2015-2016, το πρόγραμμα σταθερότητας του 2016 περιλαμβάνει πρόσθετα μέτρα για το 2016 που δεν είχαν ακόμη συμπεριληφθεί στις εαρινές προβλέψεις της Επιτροπής του 2016. Τα εν λόγω μέτρα έχουν ως στόχο τη μείωση των πρωτογενών δαπανών (κατά 0,16 % του ΑΕΠ), ιδίως στους τομείς των αμοιβών των εργαζομένων, της ενδιάμεσης ανάλωσης και των μεταβιβάσεων κεφαλαίου. Επιπλέον, έχουν αναθεωρηθεί οι εκτιμήσεις για ορισμένα από τα μέτρα για τα έσοδα, για την περίοδο 2016-2019, ώστε να αντανακλούν πιο επικαιροποιημένες πληροφορίες, καθώς και τον πραγματικό αντίκτυπο των μέτρων για το 2015. Συνολικά, τα μέτρα αυτά οδηγούν σε καθαρή μείωση του ελλείμματος της τάξης του 0,2 % του ΑΕΠ. Σε σύγκριση με τις προβλέψεις της Επιτροπής, ο συνυπολογισμός των εν λόγω μέτρων θα βελτιώσει τη διαρθρωτική προσπάθεια και το διαρθρωτικό ισοζύγιο θα παρουσιάσει κάποια μέση απόκλιση κατά τη διάρκεια της διετίας 2015-2016, ενώ ο κίνδυνος σημαντικής απόκλισης θα παραμείνει το 2017. Η Μάλτα αναμένεται να συμμορφωθεί με την τιμή αναφοράς για τη μείωση του χρέους το 2016 και το 2017. Με βάση την αξιολόγηση του προγράμματος σταθερότητας και λαμβάνοντας υπόψη τις εαρινές προβλέψεις της Επιτροπής του 2016, το Συμβούλιο είναι της γνώμης ότι υπάρχει κίνδυνος μη συμμόρφωσης της Μάλτας με τις διατάξεις του συμφώνου Σταθερότητας και Ανάπτυξης. Ως εκ τούτου, θα χρειασθούν περαιτέρω μέτρα για να διασφαλιστεί η συμμόρφωση το 2016 και το 2017.

               (6)

               Η μακροπρόθεσμη βιωσιμότητα των δημόσιων οικονομικών της Μάλτας εξακολουθεί να αποτελεί πρόκληση. Αυτό οφείλεται κυρίως στις δημοσιονομικές επιπτώσεις των δαπανών που συνδέονται με τη γήρανση του πληθυσμού, όπως αυτές για την υγειονομική περίθαλψη και τη μακροχρόνια φροντίδα και τις συντάξεις. Το συνταξιοδοτικό σύστημα αντιμετωπίζει τη διπλή πρόκληση της επίτευξης βιωσιμότητας με παράλληλη διασφάλιση επαρκών εισοδημάτων συνταξιοδότησης. Οι δαπάνες για συντάξεις ήταν χαμηλότερες από τον μέσο όρο της ΕΕ το 2013, με ποσοστό 9,6 % του ΑΕΠ, ωστόσο προβλέπεται να αυξηθούν σε 12,8 % έως το 2060, ένα από τα υψηλότερα ποσοστά στην Ένωση. Τον Μάρτιο του 2016, η κυβέρνηση θέσπισε διάφορα μέτρα για την εξασφάλιση της βιωσιμότητας και της επάρκειας του συνταξιοδοτικού συστήματος, αλλά ο δημοσιονομικός αντίκτυπος δεν έχει ακόμη εκτιμηθεί. Προκειμένου να βελτιωθεί η επάρκεια του συστήματος, η ελάχιστη εθνική ανταποδοτική σύνταξη εξακολουθεί να εξελίσσεται το 2016, με στόχο να ανέλθει στο 60 % του μέσου εισοδήματος έως το 2027, και να επεκταθεί η κάλυψή της. Η αποτελεσματικότητα της μεταρρύθμισης θα εξαρτηθεί από τη διασφάλιση της απασχολησιμότητας εργαζομένων μεγαλύτερης ηλικίας. Πέραν των συντάξεων, οι δημόσιες δαπάνες για την υγειονομική περίθαλψη και τη μακροχρόνια φροντίδα προβλέπεται να αυξηθούν ταχύτερα από τον μέσο όρο της ΕΕ, στο 2,1 % και στο 1,2 % του ΑΕΠ. Οι αρχές θέσπισαν στρατηγική για το εθνικό σύστημα υγείας και διενεργούν επανεξέταση των δαπανών υγειονομικής περίθαλψης με σκοπό τη βελτίωση της αποτελεσματικότητας των δαπανών. Ωστόσο, δεν έχουν ακόμα προκύψει οι επιδιωκόμενες οικονομίες από τις εν λόγω προσπάθειες. Η μακροπρόθεσμη βιωσιμότητα θα μπορούσε να επωφεληθεί από τη χρήση δυνητικών οικονομιών ώστε να αντιμετωπιστεί η προβλεπόμενη αύξηση των δαπανών.

               (7)

               Πραγματοποιήθηκαν σημαντικές επενδύσεις, αλλά τα αποτελέσματα της εκπαίδευσης και της κατάρτισης υπολείπονται ακόμη του στόχου. Αυτό επηρεάζει την ποιότητα της προσφοράς εργατικού δυναμικού και το ποσοστό συμμετοχής στην αγορά εργασίας. Το μορφωτικό επίπεδο του εργατικού δυναμικού της Μάλτας εξακολουθεί να είναι από τα χαμηλότερα στην Ένωση. Η Μάλτα εφαρμόζει μια συνολική στρατηγική για τη διά βίου μάθηση, αλλά η συμμετοχή σε προγράμματα διά βίου μάθησης εξακολουθεί να είναι περιορισμένη, ιδίως μεταξύ των ατόμων με χαμηλό μορφωτικό επίπεδο. Μεταξύ των προκλήσεων στον τομέα αυτόν περιλαμβάνονται η στοχοθετημένη ευαισθητοποίηση, η βελτίωση της πρόσβασης στην κατάρτιση και οι συμπράξεις μεταξύ ιδρυμάτων εκπαίδευσης και κατάρτισης και των εργοδοτών. Το 2015 εγκρίθηκε νομική γνωστοποίηση για την ίδρυση Ινστιτούτου συνεχούς επαγγελματικής εξέλιξης των εκπαιδευτικών (το Ινστιτούτο Εκπαίδευσης). Κύριοι στόχοι του Ινστιτούτου είναι: (i) να παρέχει στους εκπαιδευτικούς τις δεξιότητες που απαιτούνται στις καθημερινές τους επαγγελματικές δραστηριότητες· (ii) να λειτουργεί ως κόμβος για εκπαιδευτές ώστε να συναντώνται και να ανταλλάσσουν τις εμπειρίες τους, και (iii) να προωθεί την ηγεσία στα εκπαιδευτικά ιδρύματα. Το Ινστιτούτο τίθεται επί του παρόντος σε λειτουργία και αναμένεται να καταστεί η βασική κινητήρια δύναμη για την αντιμετώπιση αναγκών επαγγελματικής εξέλιξης των εκπαιδευτικών. Η πρόοδος στον τομέα αυτόν θα πρέπει να παρακολουθείται.

               (8)

               Εκτός από μεμονωμένα έργα μεγάλης κλίμακας την περίοδο 2014-2015, οι επενδύσεις στη Μάλτα ήταν υποτονικές, αντανακλώντας διαρθρωτικές αλλαγές στην οικονομία και συμφορήσεις. Τούτο συνδέεται κυρίως με την αυξανόμενη σημασία των τομέων υπηρεσιών μικρότερης έντασης κεφαλαίου, γεγονός που μειώνει τις μελλοντικές επενδυτικές ανάγκες της οικονομίας. Ωστόσο, εξακολουθούν να υφίστανται ορισμένες προκλήσεις που επηρεάζουν τις επενδυτικές δραστηριότητες της χώρας, όπως η ανεπαρκής ικανότητα καινοτομίας, οι ελλείψεις σε δεξιότητες, η αναποτελεσματικότητα της δημόσιας διοίκησης και του δικαστικού συστήματος, ο κανονιστικός φόρτος και η σημαντική κυκλοφοριακή συμφόρηση.

               (9)

               Οι υποδομές μεταφορών και υλικοτεχνικής στήριξης συνιστούν ένα από τα σημαντικότερα εμπόδια για ξένες επενδύσεις. Το εξωτερικό κόστος των μεταφορών που επιβαρύνει την οικονομία της Μάλτας είναι σημαντικό. Τούτο προκύπτει κυρίως από την αναποτελεσματική χρήση του δικτύου μεταφορών της χώρας και από την έλλειψη πραγματικών εναλλακτικών λύσεων στη χρήση επιβατικών αυτοκινήτων ιδιωτικής χρήσης. Επιπλέον, ο μεγάλος αριθμός των ιδιωτικών οχημάτων, η ρύπανση και η κυκλοφοριακή συμφόρηση αποτελούν προκλήσεις για τη βιωσιμότητα του τομέα των εθνικών μεταφορών. Δεν έχει ακόμη τεθεί σε εφαρμογή ολοκληρωμένη στρατηγική στον τομέα των μεταφορών, παρά το γεγονός ότι η ανάπτυξη στρατηγικής μεταφορών και γενικού σχεδίου σε εθνικό επίπεδο αποτελεί προϋπόθεση για την πρόσβαση στα ευρωπαϊκά διαρθρωτικά και επενδυτικά ταμεία (2014-2020), τα οποία θα χρησιμοποιηθούν για τη συγχρηματοδότηση επενδύσεων στον τομέα των μεταφορών.

               (10)

               Η κυβέρνηση έχει λάβει διάφορα μέτρα για τη βελτίωση της πρόσβασης στη χρηματοδότηση των μικρών και μεσαίων επιχειρήσεων (ΜΜΕ). Τα μέτρα αυτά αποσκοπούν στην παροχή μετοχικών κεφαλαίων και κεφαλαίων επιχειρηματικού κινδύνου, τομέας στον οποίο είχε διαπιστωθεί συμφόρηση κατά τα τελευταία έτη. Επιπλέον, στα μελλοντικά μέτρα περιλαμβάνονται η δημιουργία κεντρικού μητρώου πιστώσεων και αναπτυξιακής τράπεζας, καθώς και η δρομολόγηση από το Χρηματιστήριο της Μάλτας πλατφόρμας σχεδιασμένης ειδικά για να βοηθούνται οι ΜΜΕ να αντλούν κεφάλαια μέσω της κεφαλαιαγοράς. Εξακολουθούν να υπάρχουν δυσκολίες όσον αφορά την πρόσβαση σε μη τραπεζικά μέσα, αλλά οι ΜΜΕ επωφελούνται στη Μάλτα από καλύτερο χρηματοδοτικό περιβάλλον απ' ότι πολλές αντίστοιχες επιχειρήσεις στην ΕΕ.

               (11)

               Στο πλαίσιο του Ευρωπαϊκού Εξαμήνου, η Επιτροπή προέβη σε ολοκληρωμένη ανάλυση της οικονομικής πολιτικής της Μάλτας και τη δημοσίευσε στην έκθεση του 2016 για τη χώρα. Επίσης, αξιολόγησε το πρόγραμμα σταθερότητας και το εθνικό πρόγραμμα μεταρρυθμίσεων, καθώς και τη συνέχεια που δόθηκε στις συστάσεις που είχαν απευθυνθεί προς τη Μάλτα κατά τα προηγούμενα έτη. Έλαβε υπόψη όχι μόνον τη συνάφειά τους για την άσκηση βιώσιμης δημοσιονομικής και κοινωνικοοικονομικής πολιτικής στη Μάλτα, αλλά και τη συμμόρφωσή τους με τους κανόνες και τις κατευθύνσεις της ΕΕ, δεδομένης της ανάγκης ενδυνάμωσης της συνολικής οικονομικής διακυβέρνησης της ΕΕ, μέσω της συνεκτίμησης στοιχείων σε επίπεδο ΕΕ κατά τη διαμόρφωση μελλοντικών εθνικών αποφάσεων. Οι συστάσεις στο πλαίσιο του Ευρωπαϊκού Εξαμήνου αποτυπώνονται στις συστάσεις 1 και 2 κατωτέρω.

               (12)

               Υπό το πρίσμα της αξιολόγησης αυτής, το Συμβούλιο εξέτασε το πρόγραμμα σταθερότητας και η γνώμη του (5) αποτυπώνεται ιδιαιτέρως στη σύσταση 1 κατωτέρω.

         ΣΥΝΙΣΤΑ στη Μάλτα να λάβει μέτρα το 2016 και το 2017 προκειμένου:

               1.

               Ενόψει μεγάλου κινδύνου σημαντικής απόκλισης, να επιτύχει ετήσια δημοσιονομική προσαρμογή 0,6 % του ΑΕΠ για την επίτευξη του μεσοπρόθεσμου στόχου το 2016 και το 2017, μέσω της λήψης των αναγκαίων διαρθρωτικών μέτρων. Να λάβει μέτρα για να διασφαλίσει τη μακροπρόθεσμη βιωσιμότητα των δημόσιων οικονομικών.

               2.

               Να λάβει μέτρα για την ενίσχυση της προσφοράς εργατικού δυναμικού, ιδίως μέσω της αυξημένης συμμετοχής ατόμων με χαμηλή ειδίκευση στη διά βίου μάθηση.

      Βρυξέλλες, 12 Ιουλίου 2016.

            Για το Συμβούλιο

            Ο Πρόεδρος

         P. KAŽIMÍR

      (1)  ΕΕ L 209 της 2.8.1997, σ. 1.

      (2)  Κανονισμός (ΕΕ) αριθ. 1176/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, σχετικά με την πρόληψη και τη διόρθωση των υπερβολικών μακροοικονομικών ανισορροπιών (ΕΕ L 306 της 23.11.2011, σ. 25).

      (3)  ΕΕ C 96 της 11.3.2016, σ. 1.

      (4)  Κανονισμός (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί καθορισμού κοινών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής, το Ευρωπαϊκό Γεωργικό Ταμείο Αγροτικής Ανάπτυξης και το Ευρωπαϊκό Ταμείο Θάλασσας και Αλιείας και περί καθορισμού γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής και το Ευρωπαϊκό Ταμείο Θάλασσας και Αλιείας και για την κατάργηση του κανονισμού (ΕΚ) αριθ. 1083/2006 (ΕΕ L 347 της 20.12.2013, σ. 320).

      (5)  Δυνάμει του άρθρου 5 παράγραφος 2 του κανονισμού (ΕΚ) αριθ. 1466/97.


Σημαντική ανακοίνωση νομικού περιεχομένου

|

52007SC0139

Σύσταση για γνωμη του Συμβουλιου σύμφωνα με το άρθρο 9 παράγραφος 3 του κανονισμού (ΕΚ) αριθ. 1466/97 του Συμβουλίου της 7ης Ιουλίου 1997 σχετικά με το επικαιροποιημένο πρόγραμμα σύγκλισης της Ουγγαρίας, για την περίοδο 2006-2010  /* SEC/2007/0139 τελικό */

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 7.2.2007SEC(2007) 139 τελικόΣύσταση γιαΓΝΩΜΗ ΤΟΥ ΣΥΜΒΟΥΛΙΟΥσύμφωνα με το άρθρο 9 παράγραφος 3 του κανονισμού (ΕΚ) αριθ. 1466/97 του Συμβουλίου της 7ης Ιουλίου 1997 σχετικά με το επικαιροποιημένο πρόγραμμα σύγκλισης της Ουγγαρίας, για την περίοδο 2006-2010(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΓενικο πλαισιοΤο Σύμφωνο Σταθερότητας και Ανάπτυξης, το οποίο τέθηκε σε ισχύ την 1η Ιουλίου 1998, βασίζεται στον στόχο της επίτευξης υγιών δημόσιων οικονομικών ως μέσου ενίσχυσης των προϋποθέσεων για σταθερότητα των τιμών και ισχυρή διατηρήσιμη ανάπτυξη, οι οποίες ευνοούν τη δημιουργία απασχόλησης. Η μεταρρύθμιση του συμφώνου το 2005, αφενός, αναγνώριζε τη χρησιμότητά του για την εδραίωση της δημοσιονομικής πειθαρχίας, αφετέρου δε, αποσκοπούσε στην ενίσχυση της αποτελεσματικότητας και των οικονομικών του ερεισμάτων, καθώς επίσης στη διασφάλιση της μακροπρόθεσμης διατηρησιμότητας των δημόσιων οικονομικών.Ο κανονισμός (ΕΚ) αριθ. 1466/97 του Συμβουλίου για την ενίσχυση της εποπτείας της δημοσιονομικής κατάστασης και την εποπτεία και το συντονισμό των οικονομικών πολιτικών[1], ο οποίος αποτελεί στοιχείο του συμφώνου, ορίζει ότι τα κράτη μέλη υποβάλλουν υποχρεωτικά, στο Συμβούλιο και την Επιτροπή, προγράμματα σταθερότητας ή σύγκλισης, καθώς και ετήσιες επικαιροποιήσεις τους (τα κράτη μέλη που έχουν ήδη υιοθετήσει το ενιαίο νόμισμα υποβάλλουν (επικαιροποιημένα) προγράμματα σταθερότητας, ενώ τα κράτη μέλη που δεν το έχουν υιοθετήσει ακόμη υποβάλλουν (επικαιροποιημένα) προγράμματα σύγκλισης). Το πρώτο πρόγραμμα σύγκλισης της Ουγγαρίας υποβλήθηκε το Μάιο του 2004. Κατ’ εφαρμογή του κανονισμού, το Συμβούλιο εξέδωσε γνώμη επί του προγράμματος στις 5 Ιουλίου 2004 επί τη βάσει σύστασης της Επιτροπής και μετά από διαβουλεύσεις με την Οικονομική και Δημοσιονομική Επιτροπή. Βάσει της ίδιας διαδικασίας, τα επικαιροποιημένα προγράμματα σταθερότητας και σύγκλισης αξιολογούνται από την Ευρωπαϊκή Επιτροπή και εξετάζονται από την προαναφερθείσα επιτροπή, ενώ το Συμβούλιο δύναται να τα εξετάσει.Ιστορικο για την Αξιολογηση του επικαιροποιημένου προγραμματοςΗ Επιτροπή εξέτασε το πλέον πρόσφατο επικαιροποιημένο πρόγραμμα σύγκλισης της Ουγγαρίας, που υποβλήθηκε την 1η Δεκεμβρίου 2006, και εξέδωσε σύσταση για την έκδοση γνώμης του Συμβουλίου επ’ αυτού (βλ. πλαίσιο για τα κυριότερα σημεία της αξιολόγησης).Προκειμένου να σχηματισθεί μια εικόνα του πλαισίου εντός του οποίου αξιολογείται η δημοσιονομική στρατηγική του νέου προγράμματος σύγκλισης, στις παραγράφους που ακολουθούν περιγράφονται συνοπτικά τα εξής:1.  οι οικονομικές και δημοσιονομικές επιδόσεις κατά την τελευταία δεκαετία,2.  η κατάσταση της χώρας βάσει του διορθωτικού σκέλους του συμφώνου σταθερότητας και ανάπτυξης (διαδικασία υπερβολικού ελλείμματος),3.  η πλέον πρόσφατη αξιολόγηση της κατάστασης της χώρας βάσει του προληπτικού σκέλους του συμφώνου σταθερότητας και ανάπτυξης (περίληψη της γνώμης του Συμβουλίου σχετικά με το προηγούμενο επικαιροποιημένο πρόγραμμα σύγκλισης), και4.  η αξιολόγηση της Επιτροπής σχετικά με το εθνικό πρόγραμμα μεταρρυθμίσεων του Οκτωβρίου 2006.Πρόσφατες οικονομικές και δημοσιονομικές επιδόσειςΚατά την τελευταία δεκαετία, η ουγγρική οικονομία παρουσίασε αρκετά έντονη ανάπτυξη με όλο και περισσότερο ισορροπημένη σύνθεση από το 2003 και μετά. Ωστόσο, τα ποσοστά απασχόλησης και συμμετοχής στην αγορά εργασίας παραμένουν μεταξύ των χαμηλότερων της ΕΕ ενώ τα τελευταία έτη άρχισαν να δημιουργούνται διάφορες ανισορροπίες που σχετίζονται με τον επεκτατικό προσανατολισμό της δημοσιονομικής πολιτικής. Το πολύ υψηλό και αυξανόμενο δημοσιονομικό έλλειμμα είχε ως αποτέλεσμα τη σημαντική αύξηση του δημόσιου χρέους. Στο πλαίσιο αυτό και λαμβάνοντας υπόψη την αναμενόμενη μακροπρόθεσμη αύξηση των δαπανών που συνδέονται με τη δημογραφική γήρανση, ο κίνδυνος που περιβάλλει τη διατηρησιμότητα των δημόσιων οικονομικών της Ουγγαρίας είναι μεγάλος. Το αυξανόμενο μισθολογικό κόστος, ιδίως μετά το 2001, συνέβαλε στη στασιμότητα της απασχόλησης. Επιπλέον, τα διάφορα προγράμματα παροχής κινήτρων δεν ενθαρρύνουν αρκετά τους εργαζόμενους να παραμείνουν στην αγορά εργασίας ενώ οι δεξιότητες που παρέχουν τα συστήματα εκπαίδευσης και κατάρτισης δεν ανταποκρίνονται επαρκώς στις απαιτήσεις των νέων παραγωγικών δομών. Πέραν αυτού, η επεκτατική δημοσιονομική πολιτική φαίνεται ότι παραγκωνίζει τις ιδιωτικές επενδύσεις. Ταυτόχρονα συνέβαλε στη διατήρηση μεγάλων ελλειμμάτων εξωτερικού ισοζυγίου και οδήγησε σε σημαντική αύξηση του καθαρού εξωτερικού χρέους της χώρας. Το φαινόμενο αυτό συνοδεύθηκε πρόσφατα από συσσώρευση υποχρεώσεων από τα νοικοκυριά σε ξένο νόμισμα χωρίς αντιστάθμιση κινδύνου, πράγμα που κατέστησε πιο ευάλωτα στις διακυμάνσεις των συναλλαγματικών ισοτιμιών.Διαδικασία υπερβολικού ελλείμματος για την ΟυγγαρίαΣτις 5 Ιουλίου 2004, το Συμβούλιο εξέδωσε απόφαση στην οποία διαπιστωνόταν η ύπαρξη υπερβολικού ελλείμματος στην Ουγγαρία με βάση το άρθρο 104 παράγραφος 6. Ταυτόχρονα, το Συμβούλιο απηύθυνε σύσταση στην Ουγγαρία βάσει του άρθρου 104 παράγραφος 7 να διορθώσει το υπερβολικό έλλειμμα το αργότερο έως το 2008 σύμφωνα με την πορεία προσαρμογής που περιγράφεται στο πρόγραμμα σύγκλισης του Μαΐου 2004. Ωστόσο, στις 18 Ιανουαρίου 2005 το Συμβούλιο αποφάσισε βάσει του άρθρου 104 παράγραφος 8 ότι παρά τη λήψη ορισμένων μέτρων για τη μείωση του ελλείμματος το 2004 και το 2005, η Ουγγαρία δεν συμμορφώθηκε με τις συστάσεις του Ιουλίου 2004, δεδομένου ότι αναμενόταν ότι οι στόχοι τόσο του 2004 όσο και του 2005 δεν θα επιτυγχάνονταν και μάλιστα με μεγάλη απόκλιση.Στις 8 Μαρτίου 2005, το Συμβούλιο εξέδωσε νέα σύσταση βάσει του άρθρου 104 παράγραφος 7 λόγω του ότι η Ουγγαρία δεν είναι ακόμη μέλος της ζώνης του ευρώ και ως εκ τούτου δεν ισχύουν στην περίπτωσή της τα δύο επόμενα στάδια της διαδικασίας υπερβολικού ελλείμματος βάσει του άρθρου 104 παράγραφοι 9 και 11. Το Συμβούλιο συνέστησε στις ουγγρικές αρχές «να αναλάβουν αποτελεσματική δράση έως τις 8 Ιουλίου 2005 σε σχέση με πρόσθετα μέτρα, κατά το δυνατόν διαρθρωτικού χαρακτήρα, ούτως ώστε να επιτευχθεί ο στόχος που καθορίστηκε στο πρόγραμμα σύγκλισης ως προς το έλλειμμα του 2005». Εκτός αυτού έπρεπε να συνδέσουν τον χρόνο εφαρμογής και την εκτέλεση των τυχόν φορολογικών περικοπών με την επίτευξη των στόχων ως προς το έλλειμμα που περιλαμβάνονται στο επικαιροποιημένο πρόγραμμα σύγκλισης που υποβλήθηκε τον Δεκέμβριο του 2004.Στις 8 Νοεμβρίου 2005, το Συμβούλιο εξέδωσε δεύτερη απόφαση βάσει του άρθρου 104 παράγραφος 8 ότι η Ουγγαρία δεν συμμορφώθηκε με τις νέες συστάσεις βάσει του άρθρου 104 παράγραφος 7. Στο πλαίσιο αυτό, έλαβε ιδίως υπόψη ότι οι στόχοι για το έλλειμμα το 2005 και το 2006 δεν θα επιτυγχάνονταν και μάλιστα με σημαντική απόκλιση και ότι η εφαρμογή των φορολογικών περικοπών από το 2006 ήταν αντίθετη προς τη σύσταση που το Συμβούλιο απηύθυνε στην Ουγγαρία τον Μάρτιο 2005.Στις 10 Οκτωβρίου 2006, το Συμβούλιο απηύθυνε τρίτη σύσταση προς την Ουγγαρία βάσει του άρθρου 104 παράγραφος 7, παρατείνοντας την προθεσμία διόρθωσης του υπερβολικού ελλείμματος κατά ένα έτος δηλαδή μέχρι το 2009, πράγμα που φαίνεται σκόπιμο δεδομένου ότι προϋποθέτει σημαντική διόρθωση του διαρθρωτικού ελλείμματος κατά περισσότερο από 6½% του ΑΕΠ σε μια τριετία. Το Συμβούλιο ζήτησε από την Ουγγαρία να μειώσει το έλλειμμα με αξιόπιστο και διατηρήσιμο τρόπο και να εξασφαλίσει ότι ο δείκτης ακαθάριστου δημόσιου χρέους θα τεθεί σε σταθερά φθίνουσα πορεία σύμφωνα με το πολυετές πρόγραμμα μείωσης του ελλείμματος, όπως ορίζεται στο προσαρμοσμένο επικαιροποιημένο πρόγραμμα σύγκλισης του Σεπτεμβρίου 2006. Επιπλέον, η Ουγγαρία κλήθηκε να εγκρίνει και να εφαρμόσει γρήγορα τις προγραμματιζόμενες διαρθρωτικές μεταρρυθμίσεις προκειμένου να εξασφαλισθεί η μόνιμη βελτίωση των δημόσιων οικονομικών. Τέλος, ζητήθηκε από την Ουγγαρία να βελτιώσει τον δημοσιονομικό έλεγχο ενισχύοντας τους δημοσιονομικούς κανόνες, καθώς και το σχετικό θεσμικό πλαίσιο. Ως προθεσμία ανάληψης αποτελεσματικής δράσης από την Ουγγαρία με βάση τις εν λόγω συστάσεις τάχθηκε η 10η Απριλίου 2007. Μετά την παρέλευση της προθεσμίας αυτής, η Επιτροπή θα προβεί σε αξιολόγηση της δράσης που ανέλαβαν οι ουγγρικές αρχές.Η αξιολόγηση που διατυπώνεται στη γνώμη του Συμβουλίου σχετικά με το προηγούμενο πρόγραμμαΣτις 10 Οκτωβρίου 2006, το Συμβούλιο εξέδωσε γνώμη σχετικά με το προσαρμοσμένο επικαιροποιημένο πρόγραμμα σύγκλισης του Σεπτεμβρίου 2006 για την περίοδο 2005-2009, που εκπονήθηκε μετά την αξιολόγηση του Συμβουλίου σχετικά με το επικαιροποιημένο πρόγραμμα του Δεκεμβρίου 2005. Το Συμβούλιο ήταν της γνώμης ότι «η προβλεπόμενη μείωση του ελλείμματος εξαρτάται συνεπώς από την αυστηρή εφαρμογή των προβλεπομένων διαρθρωτικών μεταρρυθμίσεων, την εφαρμογή του ελέγχου των δαπανών από τα πρώτα έτη του προγράμματος και την ενίσχυση του θεσμικού πλαισίου των δημόσιων οικονομικών στην Ουγγαρία, πτυχές για τις οποίες η ουγγρική κυβέρνηση πρέπει να καταβάλει κάθε προσπάθεια.» Η γνώμη του Συμβουλίου δεν περιλάμβανε συγκεκριμένες προτάσεις πολιτικής διότι ταυτόχρονα το Συμβούλιο εξέδωσε σύσταση βάσει του άρθρου 104 παράγραφος 7, απευθυνόμενη στην Ουγγαρία (βλ. σημείο 2.2. ανωτέρω).Η αξιολόγηση της Επιτροπής σχετικά με το εθνικό πρόγραμμα μεταρρυθμίσεωνΗ έκθεση εφαρμογής του εθνικού προγράμματος μεταρρυθμίσεων της Ουγγαρίας, που έλαβε τη μορφή αναθεωρημένου εθνικού προγράμματος μεταρρυθμίσεων στο πλαίσιο της ανανεωμένης στρατηγικής της Λισαβόνας για την ανάπτυξη και την απασχόληση, υποβλήθηκε στις 13 Οκτωβρίου 2006. Το αναθεωρημένο εθνικό πρόγραμμα μεταρρυθμίσεων της Ουγγαρίας περιλαμβάνει τις βασικές προκλήσεις που αναφέρει το εθνικό πρόγραμμα μεταρρυθμίσεων του 2005, τις οποίες συμπληρώνει με μια νέα προτεραιότητα για τον τομέα της ενέργειας και του περιβάλλοντος, καθώς και με νέα έμφαση στις ενεργητικές πολιτικές για την αγορά εργασίας και περιγράφει τα σχέδια για την επίτευξη διατηρήσιμης δημοσιονομικής θέσης βραχυπρόθεσμα που θα ευνοεί την ανάπτυξη και τη δημιουργία απασχόλησης μεσοπρόθεσμα.Η αξιολόγηση του προγράμματος από την Επιτροπή (που εγκρίθηκε στο πλαίσιο της ετήσιας έκθεσης προόδου του Δεκεμβρίου 2006 [2] ) κατέληγε στο συμπέρασμα ότι η Ουγγαρία είχε σημειώσει μικρή πρόοδο όσον αφορά την υλοποίηση του εθνικού προγράμματος μεταρρυθμίσεων του 2005. Μετά την εμφάνιση μεγάλων δημοσιονομικών προβλημάτων η κυβέρνηση αναγκάσθηκε να προβεί σε σημαντική αναθεώρηση της πορείας δημοσιονομικής προσαρμογής και, κατόπιν, στη λήψη και εφαρμογή μέτρων δημοσιονομικής εξυγίανσης. Ορισμένες μεταρρυθμίσεις πραγματοποιήθηκαν στους τομείς της απασχόλησης και της μικροοικονομικής πολιτικής. Απαιτούνται, όμως, πολύ περισσότερες προσπάθειες σ’ αυτούς τους τομείς, όπως και για τη βελτίωση της μακροοικονομικής σταθερότητας.Με βάση τις διαπιστωθείσες αρετές και αδυναμίες έγινε στην Ουγγαρία η σύσταση να αναλάβει δράση όσον αφορά την αξιόπιστη μείωση του δημόσιου ελλείμματος και του ακαθάριστου χρέους, τη μεταρρύθμιση των τομέων της δημόσιας διοίκησης, της ιατροφαρμακευτικής περίθαλψης, των συντάξεων και της παιδείας, τις ενεργητικές πολιτικές για την αγορά εργασίας και την παροχή περαιτέρω κινήτρων προς εργασία, την ισότιμη πρόσβαση σε υψηλής ποιότητας παιδεία και τη δεκτικότητα των συστημάτων εκπαίδευσης και κατάρτισης.Πλαίσιο: Κυριότερα σημεία της αξιολόγησης Όπως απαιτεί το άρθρο 5 παράγραφος 1 (για τα προγράμματα σταθερότητας) και το άρθρο 9 παράγραφος 1 (για τα προγράμματα σύγκλισης) του κανονισμού (ΕΚ) αριθ. 1466/97 του Συμβουλίου, κατά την αξιολόγηση εξετάζεται: αν είναι ευλογοφανείς οι οικονομικές παραδοχές στις οποίες βασίζεται το πρόγραμμα, ο μεσοπρόθεσμος δημοσιονομικός στόχος (ΜΔΣ) που καθόρισε το κράτος μέλος και αν η πορεία προσαρμογής για την επίτευξη του στόχου αυτού είναι κατάλληλη, αν τα μέτρα που λαμβάνονται ή/και προτείνονται για την τήρηση της πορείας προσαρμογής επαρκούν για την επίτευξη του ΜΔΣ κατά τη διάρκεια του οικονομικού κύκλου, κατά την αξιολόγηση της πορείας προσαρμογής για την επίτευξη του ΜΔΣ, αν καταβάλλεται μεγαλύτερη προσπάθεια προσαρμογής σε περιόδους ευνοϊκής οικονομικής συγκυρίας, ενώ η προσπάθεια μπορεί να είναι πιο περιορισμένη σε περιόδους δυσμενούς οικονομικής συγκυρίας και, για τη ζώνη του ευρώ και κράτη μέλη του ΜΣΙ ΙΙ, αν το κράτος μέλος προβλέπει ετήσια βελτίωση του κυκλικά προσαρμοσμένου αποτελέσματος, μείον έκτακτα και λοιπά προσωρινά μέτρα, ίση προς 0,5% του ΑΕΠ ως ένδειξη προόδου για την επίτευξη του ΜΔΣ του, κατά τον προσδιορισμό της πορείας προσαρμογής για την επίτευξη του ΜΔΣ (για κράτη μέλη που δεν τον έχουν ακόμη επιτύχει) ή την προσωρινή απόκλιση από αυτόν (για κράτη μέλη που τον έχουν επιτύχει), αν εφαρμόζονται μείζονες διαρθρωτικές μεταρρυθμίσεις που οδηγούν άμεσα στην εξοικονόμηση πόρων μακροπρόθεσμα (μεταξύ άλλων, μέσω της αύξησης της δυνητικής ανάπτυξης) και, ως εκ τούτου, έχουν απτά αποτελέσματα για τη μακροπρόθεσμη διατηρησιμότητα των δημόσιων οικονομικών (υπό τον όρο ότι εξασφαλίζεται κατάλληλο περιθώριο ασφαλείας σε σχέση με την τιμή αναφοράς 3% του ΑΕΠ και εφόσον η δημοσιονομική θέση αναμένεται να επανέλθει στα επίπεδα του ΜΔΣ εντός της περιόδου του προγράμματος), με ιδιαίτερη προσοχή στις μεταρρυθμίσεις του συνταξιοδοτικού συστήματος που εισάγουν πολυπυλωνικό σύστημα που περιλαμβάνει έναν υποχρεωτικό και πλήρως κεφαλαιοποιητικό πυλώνα, αν οι οικονομικές πολιτικές του κράτους μέλους παρουσιάζουν συνοχή με τους γενικούς προσανατολισμούς των οικονομικών πολιτικών. Η ευλογοφάνεια των μακροοικονομικών παραδοχών του προγράμματος αξιολογείται με βάση τις φθινοπωρινές προβλέψεις των υπηρεσιών της Επιτροπής του 2006, χρησιμοποιώντας επίσης την από κοινού συμφωνηθείσα μεθοδολογία για την εκτίμηση του δυνητικού προϊόντος και των κυκλικά προσαρμοσμένων αποτελεσμάτων. Η αξιολόγηση της συνεκτικότητας με τους γενικούς προσανατολισμούς των οικονομικών πολιτικών πραγματοποιείται με βάση τους γενικούς προσανατολισμούς των οικονομικών πολιτικών στον τομέα των δημόσιων οικονομικών όπως παρουσιάζονται στις ολοκληρωμένες κατευθυντήριες γραμμές για την περίοδο 2005-2008. Κατά την αξιολόγηση εξετάζεται επίσης: η εξέλιξη του δείκτη χρέους και οι προοπτικές της μακροπρόθεσμης διατηρησιμότητας των δημόσιων οικονομικών τα οποία, σύμφωνα με την έκθεση του Συμβουλίου της 20ής Μαρτίου 2005 για τη «Βελτίωση της εφαρμογής του Συμφώνου Σταθερότητας και Ανάπτυξης», πρέπει να αποτελούν αντικείμενο «αρκετής προσοχής […] κατά την εποπτεία των δημοσιονομικών θέσεων». Σε ανακοίνωση της Επιτροπής, της 12ης Οκτωβρίου 2006, περιγράφεται η προσέγγιση που πρέπει να τηρείται κατά την αξιολόγηση της μακροπρόθεσμης διατηρησιμότητας[3], ο βαθμός συνοχής με το εθνικό πρόγραμμα μεταρρυθμίσεων που υπέβαλε το κράτος μέλος στο πλαίσιο της στρατηγικής της Λισαβόνας για την ανάπτυξη και την απασχόληση. Στο διαβιβαστικό σημείωμα της 7ης Ιουνίου 2005 προς το Ευρωπαϊκό Συμβούλιο για τους γενικούς προσανατολισμούς των οικονομικών πολιτικών για την περίοδο 2005-2008, το Συμβούλιο ΕCOFIN δήλωσε ότι τα εθνικά προγράμματα μεταρρυθμίσεων πρέπει να παρουσιάζουν συνοχή με τα προγράμματα σταθερότητας και σύγκλισης, η συμμόρφωση με τον κώδικα δεοντολογίας[4] ο οποίος, μεταξύ άλλων, προβλέπει μια κοινή διάρθρωση και τυποποιημένους πίνακες δεδομένων για τα προγράμματα σταθερότητας και σύγκλισης. |-  Σύσταση γιαΓΝΩΜΗ ΤΟΥ ΣΥΜΒΟΥΛΙΟΥσύμφωνα με το άρθρο 9 παράγραφος 3 του κανονισμού (ΕΚ) αριθ. 1466/97 του Συμβουλίου της 7 ης Ιουλίου 1997 σχετικά με το επικαιροποιημένο πρόγραμμα σύγκλισης της Ουγγαρίας, για την περίοδο 2006-2010ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και το συντονισμό των οικονομικών πολιτικών[5], και ιδίως το άρθρο 9 παράγραφος 3,τη σύσταση της Επιτροπής,Έπειτα από διαβουλεύσεις με την Οικονομική και Δημοσιονομική Επιτροπή,ΕΞΕΔΩΣΕ ΤΗΝ ΠΑΡΟΥΣΑ ΓΝΩΜΗ:5.  Στις [27 Φεβρουαρίου 2007] το Συμβούλιο εξέτασε το επικαιροποιημένο πρόγραμμα σύγκλισης της Ουγγαρίας, το οποίο καλύπτει την περίοδο 2006 - 2010.6.  Το μακροοικονομικό σενάριο του προγράμματος προβλέπει επιβράδυνση της οικονομικής δραστηριότητας το 2007 και το 2008, ως αποτέλεσμα των μέτρων δημοσιονομικής εξυγίανσης και ανάκαμψη των ρυθμών ανάπτυξης σε προ της εξυγίανσης επίπεδα ως το 2009. Με βάση τις διαθέσιμες πληροφορίες, το σενάριο αυτό φαίνεται εν γένει εύλογο έως το 2008 και ενδεχομένως ελαφρά συντηρητικό, ενώ για τα τελευταία έτη του προγράμματος φαίνεται μάλλον ευνοϊκό. Το πρόγραμμα προβλέπει απότομη άνοδο του πληθωρισμού το 2007 και στη συνέχεια την ταχεία υποχώρησή του αλλά η προβλεπόμενη πορεία του πληθωρισμού καθ' όλο τον χρονικό ορίζοντα του προγράμματος είναι κάπως αισιόδοξη.7.  Για το 2006, το έλλειμμα γενικής κυβέρνησης εκτιμάται σε 10,1% του ΑΕΠ στις φθινοπωρινές προβλέψεις των υπηρεσιών της Επιτροπής του 2006, ποσοστό που ανταποκρίνεται στον αναθεωρημένο στόχο του επικαιροποιημένου προγράμματος του Σεπτεμβρίου 2006[6], έναντι στόχου 6,1% του ΑΕΠ που προέβλεπε το επικαιροποιημένο πρόγραμμα σύγκλισης του Δεκεμβρίου 2005. Η υπέρβαση σε σχέση με τον αρχικό στόχο για το έλλειμμα αφορά σχεδόν αποκλειστικά το σκέλος των δαπανών (περίπου 5% του ΑΕΠ) και κυρίως το λειτουργικό κόστος των κεντρικών διοικήσεων, τις συντάξεις και τις δαπάνες ιατροφαρμακευτικής περίθαλψης, καθώς και τις επενδύσεις της τοπικής αυτοδιοίκησης. Αντικατοπτρίζει επίσης την συμπερίληψη των επενδύσεων σε αυτοκινητοδρόμους στους λογαριασμούς της γενικής κυβέρνησης (1,1% του ΑΕΠ). Το δημοσιονομικό διορθωτικό πακέτο ύψους 1½% του ΑΕΠ που εγκρίθηκε το θέρος του 2006 συνίσταται σε μέτρα που αυξάνουν τα έσοδα και σε ορισμένες άμεσες περικοπές δαπανών στους τομείς της ιατροφαρμακευτικής περίθαλψης, της επιδότησης τιμών καυσίμων και της δημόσιας διοίκησης. Τα μέτρα αυτά (εκτός από την αφαίρεση του γενικού αποθεματικού ύψους 0,3% του ΑΕΠ από τον προϋπολογισμό) αναμένεται ότι θα έχουν σημαντικά αποτελέσματα και το 2007 και αργότερα.8.  Κύριος στόχος του επικαιροποιημένου προγράμματος είναι η διόρθωση του υπερβολικού ελλείμματος έως το 2009 (μείωση του ελλείμματος από 10,1% του ΑΕΠ το 2006 σε 3,2% του ΑΕΠ το 2009[7]) σύμφωνα με τα όσα αναφέρει η επικαιροποίηση του Σεπτεμβρίου 2006, με βάση ένα εν γένει παρόμοιο μακροοικονομικό σενάριο, με περαιτέρω μείωση το 2010. Η βελτίωση του πρωτογενούς αποτελέσματος είναι της ίδιας τάξεως. Η προγραμματιζόμενη προσαρμογή αφορά τα πρώτα έτη του προγράμματος. Το 2007 ο δείκτης ελλείμματος μειώνεται κατά το ήμισυ. Η προγραμματιζόμενη ονομαστική προσαρμογή κατά την περίοδο που καλύπτει το πρόγραμμα θα επιτευχθεί με την αύξηση του δείκτη εσόδων προς το ΑΕΠ κατά 1 εκατοστιαία μονάδα περίπου και με τη μείωση του δείκτη δαπανών προς το ΑΕΠ κατά 6,5 εκατοστιαίες μονάδες. Η αρχικά προβλεπόμενη αύξηση της φορολογικής επιβάρυνσης κατά 1,6 εκατοστιαίες μονάδες του ΑΕΠ το 2007 αντικαθίσταται προοδευτικά με μέτρα που αφορούν το σκέλος των δαπανών. Εκτός από τις περικοπές δαπανών και το πάγωμα του προϋπολογισμού που εγκρίθηκαν από το θέρος του 2006 και μετά, οι αρχές άρχισαν να ενισχύουν τους ελέγχους των δαπανών και να βελτιώνουν το θεσμικό πλαίσιο για τα δημόσια οικονομικά. Επιπλέον, το πρόγραμμα περιλαμβάνει ευρύ φάσμα διαρθρωτικών μεταρρυθμίσεων με σκοπό να εξασφαλισθεί η επίτευξη των στόχων ως προς το έλλειμμα, ιδίως στα τελευταία έτη του προγράμματος.9.  Το διαρθρωτικό αποτέλεσμα (δηλαδή το κυκλικά προσαρμοσμένο αποτέλεσμα, πλην έκτακτων και λοιπών προσωρινών μέτρων), υπολογιζόμενο με βάση την από κοινού συμφωνηθείσα μεθοδολογία, προβλέπεται να βελτιωθεί από 9¾% του ΑΕΠ το 2006 σε περίπου 3% στα τέλη της περιόδου αναφοράς του προγράμματος. Το πρόγραμμα θέτει ως μεσοπρόθεσμο δημοσιονομικό στόχο (ΜΔΣ) τη διαμόρφωση του διαρθρωτικού ελλείμματος σε 0,5% του ΑΕΠ, αλλά δεν αποβλέπει στην επίτευξη του στόχου αυτού εντός της περιόδου αναφοράς του προγράμματος. Αυτό δείχνει μεγαλύτερη φιλοδοξία σε σχέση με το προηγούμενο επικαιροποιημένο πρόγραμμα, το οποίο προέβλεπε ΜΔΣ για το διαρθρωτικό έλλειμμα μεταξύ 0,5% και 1% του ΑΕΠ. Ο ΜΔΣ του προγράμματος αντικατοπτρίζει δεόντως τον δείκτη χρέους και τη μέση αύξηση του δυνητικού προϊόντος μακροπρόθεσμα. Δεδομένου ότι ο ΜΔΣ είναι απαιτητικότερος από το σχετικό κατώτατο όριο (που εκτιμάται ως διαρθρωτικό έλλειμμα 1½% του ΑΕΠ περίπου), η επίτευξή του θα επιτρέψει την εκπλήρωση του στόχου της δημιουργίας περιθωρίου ασφαλείας για την αποτροπή της εμφάνισης υπερβολικού ελλείμματος.10.  Τα δημοσιονομικά αποτελέσματα μπορεί να είναι χειρότερα από ό,τι στοχεύει το πρόγραμμα, ιδίως από το 2008 και μετά. Οι οφειλόμενοι στις μακροοικονομικές προοπτικές κίνδυνοι που απειλούν την πορεία του ελλείμματος αντισταθμίζονται γενικά έως το 2008, αλλά μια χαμηλότερη από το προβλεπόμενο αύξηση του ΑΕΠ τα τελευταία έτη του προγράμματος μπορεί να οδηγήσει σε μεγαλύτερο έλλειμμα. Μολονότι ο προϋπολογισμός του 2007 ενσωμάτωσε, όπως είχε προγραμματισθεί, τις βραχυπρόθεσμες περικοπές δαπανών και το προσωρινό πάγωμα του προϋπολογισμού, συνεχίζεται η αβεβαιότητα ως προς την αποτελεσματική επιβολή του παγώματος των δαπανών (μεταξύ άλλων, και εξαιτίας των πενιχρών αποτελεσμάτων που είχαν παρόμοια μέτρα την περίοδο 2004-2006). Δεν έχει ακόμη δοκιμαστεί η αποτελεσματικότητα των νέων δημοσιονομικών κανόνων και των πρώτων ενεργειών που έγιναν για την κατάρτιση ενός πολυετούς δημοσιονομικού πλαισίου, όσον αφορά την εξάλειψη του φαινομένου των επανειλημμένων υπερβάσεων στον τομέα των δαπανών. Η κυβέρνηση της χώρας έχει αποφασίσει να λάβει διάφορα μέτρα για τη μεταρρύθμιση της δημόσιας διοίκησης, της ιατροφαρμακευτικής περίθαλψης, των συντάξεων, της επιδότησης των τιμών και της παιδείας. Χάρη στα μέτρα αυτά τα δημοσιονομικά αποτελέσματα μπορεί να πλησιάσουν περισσότερο τους στόχους ως προς το έλλειμμα το 2007 και το 2008 από ό,τι αναμένεται στις φθινοπωρινές προβλέψεις των υπηρεσιών της Επιτροπής του 2006. Ωστόσο, δεν έχουν ακόμη προσδιοριστεί πλήρως ούτε εφαρμοστεί τα υπόλοιπα μέτρα διαρθρωτικής μεταρρύθμισης που απαιτούνται για την αντικατάσταση των μέτρων περικοπής των δαπανών η ισχύς των οποίων λήγει στα τέλη του 2008. Επιπλέον, στα τελευταία έτη του προγράμματος υφίσταται κίνδυνος δημοσιονομικής χαλάρωσης εξαιτίας των εκλογών, όπως συνέβη και στο παρελθόν. Τέλος, σε περίπτωση που τα σχέδια αναδιάρθρωσης των δημόσιων επιχειρήσεων συγκοινωνιών δεν αποφέρουν τα αναμενόμενα αποτελέσματα, οι συσσωρευόμενες ζημίες των επιχειρήσεων αυτών ενδέχεται να αυξήσουν προσωρινά το έλλειμμα.11.  Με γνώμονα την ανωτέρω εκτίμηση κινδύνων, ο δημοσιονομικός προσανατολισμός του προγράμματος κρίνεται σε γενικές γραμμές συμβατός με τη διόρθωση του υπερβολικού ελλείμματος μέχρι το 2009, όπως έχει εισηγηθεί το Συμβούλιο, υπό την προϋπόθεση της πλήρους εφαρμογής της δημοσιονομικής στρατηγικής. Αυτό αφορά ιδίως την πλήρη εφαρμογή των μέτρων εξυγίανσης που εξαγγέλθηκαν στον προϋπολογισμό του 2007 και στο νέο πρόγραμμα, καθώς και τον περαιτέρω προσδιορισμό και την έγκαιρη θέσπιση των εξαγγελθέντων επιπρόσθετων μέτρων διαρθρωτικής μεταρρύθμισης. Το 2010, μετά την προγραμματιζόμενη διόρθωση του υπερβολικού ελλείμματος, πρέπει να ενισχυθεί ο ρυθμός προσαρμογής για την επίτευξη του ΜΔΣ που συνάγεται από το πρόγραμμα. Αυτό θα αποτελούσε, επίσης, ένα πρώτο βήμα προς τη δημιουργία επαρκούς περιθωρίου ασφαλείας για την αποτροπή της υπέρβασης του 3% του ΑΕΠ που αποτελεί την τιμή αναφοράς για το έλλειμμα υπό κανονικές μακροοικονομικές διακυμάνσεις. Τέτοιο περιθώριο δεν υφίσταται σήμερα.12.  Εκτιμάται ότι το ακαθάριστο δημόσιο χρέος ανήλθε στο 67½% του ΑΕΠ το 2006, υπερβαίνοντας έτσι τη σχετική τιμή αναφοράς βάσει της συνθήκης (60% του ΑΕΠ). Το πρόγραμμα προβλέπει αύξηση του δείκτη χρέους σε 71¼% το 2008. Μετά το 2008, αναμένεται να μειωθεί και πάλι και να επανέλθει στο 67½% το 2010. Η εξέλιξη του δείκτη του χρέους είναι πιθανόν να είναι λιγότερο ευνοϊκή από ό,τι προβλέπεται στο πρόγραμμα, εξαιτίας των προαναφερθέντων κινδύνων που περιβάλλουν τους δημοσιονομικούς στόχους. Με βάση αυτή την εκτίμηση κινδύνων, ο δείκτης χρέους δεν πρόκειται να υποχωρήσει αρκετά προς την τιμή αναφοράς έως τα τέλη της περιόδου του προγράμματος.13.  Ο μακροπρόθεσμος δημοσιονομικός αντίκτυπος της δημογραφικής γήρανσης στην Ουγγαρία είναι αρκετά πάνω από τον μέσο όρο της ΕΕ, ιδίως λόγω της μεγάλης αύξησης των συνταξιοδοτικών δαπανών ως ποσοστό του ΑΕΠ μακροπρόθεσμα. Ενώ έγιναν τα πρώτα σημαντικά βήματα, η πλήρης εφαρμογή περαιτέρω μεταρρυθμίσεων με σκοπό τη συγκράτηση της σημαντικής αύξησης των δαπανών που σχετίζονται με τη δημογραφική γήρανση, όπως προβλέπει το πρόγραμμα, θα συνέβαλλε στη μείωση των κινδύνων που περιβάλλουν τη διατηρησιμότητα των δημόσιων οικονομικών. Άλλο σημαντικό στοιχείο είναι ότι η ασθενής αρχική δημοσιονομική θέση, που επιδεινώθηκε σημαντικά σε σύγκριση με το 2005, συνιστά απειλή για τη διατηρησιμότητα των δημόσιων οικονομικών, ακόμη και χωρίς να ληφθεί υπόψη ο μακροπρόθεσμος δημοσιονομικός αντίκτυπος της δημογραφικής γήρανσης. Επιπλέον, το τρέχον επίπεδο του ακαθάριστου χρέους βρίσκεται πάνω από την τιμή αναφοράς που ορίζει η Συνθήκη. Η περαιτέρω εξυγίανση των δημόσιων οικονομικών σύμφωνα με το πρόγραμμα, θα συνέβαλλε στη μείωση των κινδύνων που περιβάλλουν τη διατηρησιμότητά τους. Συνολικά, η Ουγγαρία φαίνεται ότι αντιμετωπίζει μεγάλο κίνδυνο όσον αφορά τη διατηρησιμότητα των δημόσιων οικονομικών της.14.  Το πρόγραμμα σύγκλισης περιλαμβάνει μια ποιοτική αξιολόγηση του συνολικού αντίκτυπου του ουγγρικού αναθεωρημένου εθνικού προγράμματος μεταρρυθμίσεων του Οκτωβρίου 2006 στο πλαίσιο της ευρύτερης μεσοπρόθεσμης δημοσιονομικής στρατηγικής. Επιπλέον, παρέχει ορισμένες πληροφορίες σχετικά με το δημοσιονομικό κόστος ή την εξοικονόμηση πόρων που συνδέονται άμεσα με τις κυριότερες μεταρρυθμίσεις του εθνικού προγράμματος μεταρρυθμίσεων. Ωστόσο, δεν λαμβάνονται ρητά υπόψη σε αυτό οι επιπτώσεις που συνολικά θα έχουν για τα δημόσια οικονομικά οι δράσεις που προβλέπονται στο εν λόγω εθνικό πρόγραμμα μεταρρυθμίσεων. Τα προβλεπόμενα στο πρόγραμμα σύγκλισης μέτρα για τον τομέα των δημόσιων οικονομικών φαίνεται να συμβαδίζουν με τα μέτρα που προβλέπονται στο εθνικό πρόγραμμα μεταρρυθμίσεων. Συγκεκριμένα, τα σχέδια διαρθρωτικών μεταρρυθμίσεων και τα πρόσφατα μέτρα που περιγράφονται στο πρόγραμμα σύγκλισης ανταποκρίνονται απόλυτα στις εξαγγελίες του εθνικού προγράμματος μεταρρυθμίσεων, ιδίως τα μέτρα μεταρρύθμισης στους τομείς της δημόσιας διοίκησης, της ιατροφαρμακευτικής περίθαλψης, των συντάξεων και της παιδείας και διαφόρων συστημάτων επιδότησης.15.  Η στρατηγική του προγράμματος στον τομέα των δημόσιων οικονομικών συμβαδίζει εν πολλοίς με τους γενικούς προσανατολισμούς των οικονομικών πολιτικών, που περιλαμβάνονται στις ολοκληρωμένες κατευθυντήριες γραμμές για την περίοδο 2005-2008.16.  Όσον αφορά τις απαιτήσεις δεδομένων που ορίζει ο κώδικας δεοντολογίας για τα προγράμματα σταθερότητας και σύγκλισης, το πρόγραμμα παρουσιάζει όλα τα υποχρεωτικά και τα περισσότερα προαιρετικά δεδομένα[8].Το συνολικό συμπέρασμα είναι ότι το πρόγραμμα προβλέπει τη μείωση των υψηλών ελλειμμάτων των προηγούμενων ετών με την καταβολή ιδιαίτερης προσπάθειας προσαρμογής κατά τα πρώτα έτη του προγράμματος και ότι είναι εν γένει συνεκτικό με τη διόρθωση του υπερβολικού ελλείμματος έως το 2009, δηλαδή την προθεσμία που έταξε το Συμβούλιο. Από το θέρος του 2006 και μετά λήφθηκαν ορισμένα μέτρα για την αύξηση των εσόδων και τον περιορισμό των δαπανών ενώ επήλθαν ορισμένες πρώτες μεταρρυθμίσεις στους τομείς της δημόσιας διοίκησης, της ιατροφαρμακευτικής περίθαλψης, των συντάξεων και της παιδείας. Ωστόσο, υπάρχουν κίνδυνοι που απειλούν την επίτευξη των στόχων για το έλλειμμα και το χρέος, ιδίως από το 2008 και μετά.Με βάση την ανωτέρω ανάλυση και λαμβανομένης υπόψη της σύστασης που διατυπώθηκε στις 10 Οκτωβρίου 2006 κατ’ εφαρμογή του άρθρου 104 παράγραφος 7, η Ουγγαρία καλείται:(i) να εκτελέσει με αυστηρότητα τον προϋπολογισμό του 2007 και να αναλάβει κατάλληλη δράση προκειμένου να εξασφαλίσει τη διόρθωση του υπερβολικού ελλείμματος έως το 2009, λαμβάνοντας επιπρόσθετα μέτρα εάν παραστεί ανάγκη, καθώς και να εξασφαλίσει ότι ο δείκτης ακαθάριστου χρέους προς το ΑΕΠ θα τεθεί σε σταθερή φθίνουσα τροχιά, κατά προτίμηση προ του 2009,(ii) να βελτιώσει τον δημοσιονομικό έλεγχο ενισχύοντας τους δημοσιονομικούς κανόνες, καθώς και το θεσμικό πλαίσιο των δημόσιων οικονομικών, κτίζοντας πάνω στα πρώτα μέτρα που λήφθηκαν στον προϋπολογισμό του 2007,(iii) να περιορίσει μόνιμα τις δαπάνες με τη θέσπιση και την ταχεία εφαρμογή τον εξαγγελθέντα εξορθολογισμό στους τομείς της δημόσιας διοίκησης και της ιατροφαρμακευτικής περίθαλψης και της προγραμματιζόμενης μεταρρύθμισης του εκπαιδευτικού συστήματος,(iv) λαμβάνοντας υπόψη το ύψος του χρέους και την αύξηση των δαπανών που σχετίζονται με τη δημογραφική γήρανση, να βελτιώσει την μακροπρόθεσμη διατηρησιμότητα των δημόσιων οικονομικών μέσω της κατάλληλης προόδου ως προς την επίτευξη του ΜΔΣ και της λήψης επιπρόσθετων μεταρρυθμιστικών μέτρων στον τομέα των συντάξεων σύμφωνα με τις σχετικές εξαγγελίες.Σύγκριση βασικών μακροοικονομικών και δημοσιονομικών προβλέψεων2005 | 2006 | 2007 | 2008 | 2009 | 2010 |Πραγματικό ΑΕΠ(% μεταβολής) | ΠΣ Δεκ. 2006 | 4,2 | 4,0 | 2,2 | 2,6 | 4,2 | 4,3 |COM Noέμ. 2006 | 4,2 | 4,0 | 2,4 | 2,7 | μ.δ.σ. | μ.δ.σ. |ΠΣ Σεπτ. 2006 | 4,1 | 4,1 | 2,2 | 2,6 | 4,1 | μ.δ.σ. |ΠΣ Δεκ. 2005 | 4,2 | 4,3 | 4,1 | 4,1 | μ.δ.σ. | μ.δ.σ. |Πληθωρισμός ΕνΔΤΚ(%) | ΠΣ Δεκ. 2006 | 3,6 | 3,9 | 6,2 | 3,3 | 3,0 | 2,8 |COM Noέμ. 2006 | 3,5 | 3,9 | 6,8 | 3,9 | μ.δ.σ. | μ.δ.σ. |ΠΣ Σεπτ. 2006 | 3,6 | 3,5 | 6,2 | 3,3 | 3,0 | μ.δ.σ. |ΠΣ Δεκ. 2005 | 3,5 | 2,1 | 3,0 | 2,4 | μ.δ.σ. | μ.δ.σ. |Κενό παραγωγής(% του δυνητικού ΑΕΠ) | ΠΣ Δεκ. 20061 | 0,5 | 0,9 | -0,4 | -1,2 | -0,5 | 0,4 |COM Noέμ. 20065 | 0,6 | 1,0 | 0,1 | -0,5 | μ.δ.σ. | μ.δ.σ. |ΠΣ Σεπτ. 20061 | 0,3 | 0,8 | -0,3 | -0,9 | 0,0 | μ.δ.σ. |ΠΣ Δεκ. 20051 | -1,0 | -0,5 | -0,1 | 0,4 | μ.δ.σ. | μ.δ.σ. |Αποτέλεσμα γενικής κυβέρνησης(% του ΑΕΠ) | ΠΣΤ Δεκ. 2006 | -7,8 | -10,1 | -6,8 | -4,3 | -3,2 | -2,7 |COM Noέμ. 2006 | -7,8 | -10,1 | -7,4 | -5,6 | μ.δ.σ. | μ.δ.σ. |ΠΣ Σεπτ. 2006 | -7,5 | -10,1 | -6,8 | -4,3 | -3,2 | μ.δ.σ. |ΠΣ Δεκ. 20056 | -7,4 | -6,1 | -4,7 | -3,4 | μ.δ.σ. | μ.δ.σ. |Πρωτογενές αποτέλεσμα (% του ΑΕΠ) | ΠΣ Δεκ. 2006 | -3,7 | -6,2 | -2,4 | 0,0 | 0,9 | 1,1 |COM Noέμ. 2006 | -3,7 | -6,1 | -2,9 | -1,4 | μ.δ.σ. | μ.δ.σ. |ΠΣ Σεπτ. 2006 | -3,4 | -6,3 | -2,4 | -0,2 | 0,8 | μ.δ.σ. |ΠΣ Δεκ. 20056 | -3,8 | -2,9 | -1,7 | -0,7 | μ.δ.σ. | μ.δ.σ. |Κυκλικά προσαρμοσμένο αποτέλεσμα (% του ΑΕΠ) | ΠΣ Δεκ. 20061 | -8,0 | -10,5 | -6,6 | -3,8 | -3,0 | -2,9 |COM Noέμ. 2006 | -8,1 | -10,5 | -7,4 | -5,4 | μ.δ.σ. | μ.δ.σ. |ΠΣ Σεπτ. 20061 | -7,6 | -10,5 | -6,7 | -3,9 | -3.2 | μ.δ.σ. |ΠΣ Δεκ. 2005 | μ.δ.σ. | μ.δ.σ. | μ.δ.σ. | μ.δ.σ. | μ.δ.σ. | μ.δ.σ. |Διαρθρωτικό αποτέλεσμα2 (% του ΑΕΠ) | ΠΣ Δεκ. 20063 | -8,0 | -9,8 | -5,6 | -3,7 | -3,0 | -2,9 |COM Noέμ. 20064 | -8,5 | -10,3 | -6,5 | -5,1 | μ.δ.σ. | μ.δ.σ. |ΠΣ Σεπτ. 2006 | -7,6 | -9,7 | -5,8 | -3,6 | -3,2 | μ.δ.σ. |ΠΣ Δεκ. 2005 | μ.δ.σ. | μ.δ.σ. | μ.δ.σ. | μ.δ.σ. | μ.δ.σ. | μ.δ.σ. |Ακαθάριστο δημόσιο χρέος (% του ΑΕΠ) | ΠΣ Δεκ. 2006 | 61,7 | 67,5 | 70,1 | 71,3 | 69,3 | 67,5 |COM Noέμ. 2006 | 61,7 | 67,6 | 70,9 | 72,7 | μ.δ.σ. | μ.δ.σ. |ΠΣ Σεπτ. 2006 | 62,3 | 68,5 | 71,3 | 72,3 | 70,4 | μ.δ.σ. |ΠΣ Δεκ. 20056 | 61,5 | 63,0 | 63,2 | 62,3 | μ.δ.σ. | μ.δ.σ. |Σημειώσεις: |1Οι υπολογισμοί των υπηρεσιών της Επιτροπής πραγματοποιήθηκαν βάσει των πληροφοριών που περιλαμβάνονται στο πρόγραμμα |2Κυκλικά προσαρμοσμένο αποτέλεσμα (όπως και στις προηγούμενες γραμμές) πλην εκτάκτων και λοιπών προσωρινών μέτρων. |3Έκτακτα και λοιπά προσωρινά μέτρα σύμφωνα με το πρόγραμμα (0,7% του ΑΕΠ το 2006 και 1,0% του ΑΕΠ το 2007 και 0,1% του ΑΕΠ το 2008, που όλα αυξάνουν το έλλειμμα). |4Έκτακτα και λοιπά προσωρινά μέτρα σύμφωνα με τις φθινοπωρινές προβλέψεις των υπηρεσιών της Επιτροπής του 2006 (0,4% του ΑΕΠ το 2005, που μειώνουν το έλλειμμα, 0,3% του ΑΕΠ το 2006, 0,9% του ΑΕΠ το 2007 και 0,3% το 2008 που όλα αυξάνουν το έλλειμμα). |5Βάσει εκτιμώμενης δυνητικής αύξησης 3,7%, 3,6%, 3,4% και 3,2% αντιστοίχως για την περίοδο 2005-2008. 6 Για λόγους συγκρισιμότητας, τα δημοσιονομικά αριθμητικά στοιχεία του προγράμματος σύγκλισης του Δεκεμβρίου 2005 προσαρμόσθηκαν ώστε να περιλαμβάνουν το κόστος της μεταρρύθμισης του συστήματος συντάξεων. |Πηγή: |Πρόγραμμα σύγκλισης (ΠΣ)· φθινοπωρινές οικονομικές προβλέψεις των υπηρεσιών της Επιτροπής του 2006 (COM)· υπολογισμοί των υπηρεσιών της Επιτροπής |[1] ΕΕ L 209, 2.8.1997, σ. 1. Κανονισμός όπως τροποποιήθηκε με τον κανονισμό (ΕΚ) αριθ. 1055/2005 (ΕΕ L 174 της 7.7.2005, σ. 1). Όλα τα έγγραφα που αναφέρονται στο παρόν κείμενο διατίθενται στον ακόλουθο δικτυακό τόπο:http://europa.eu.int/comm/economy_finance/about/activities/sgp/main_en.htm[2] Ανακοίνωση της Επιτροπής προς το Εαρινό Ευρωπαϊκό Συμβούλιο, "Εφαρμογή της ανανεωμένης στρατηγικής της Λισαβόνας για την ανάπτυξη και την απασχόληση - Ένα έτος επίτευξης αποτελεσμάτων", 12.12.2006, COM(2006) 816.[3] Ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο - Μακροπρόθεσμη διατηρησιμότητα των δημόσιων οικονομικών στην ΕΕ, της 12.10.2006, COM(2006) 574 και έγγραφο της Ευρωπαϊκής Επιτροπής, Γενική Διεύθυνση Οικονομικών και Χρηματοδοτικών Υποθέσεων (2006), «Μακροπρόθεσμη διατηρησιμότητα των δημόσιων οικονομικών στην Ευρωπαϊκή Ένωση», Ευρωπαϊκή Οικονομία, τεύχος αριθ. 4/2006.[4] «Λεπτομερείς ρυθμίσεις για την εφαρμογή του Συμφώνου Σταθερότητας και Ανάπτυξης και κατευθυντήριες γραμμές για τη μορφή και το περιεχόμενο των προγραμμάτων σταθερότητας και σύγκλισης», που εγκρίθηκε από το Συμβούλιο ECOFIN στις 11 Οκτωβρίου 2005.[5] ΕΕ L 209, 2.8.1997, σ. 1. Κανονισμός όπως τροποποιήθηκε με τον κανονισμό (ΕΚ) αριθ. 1055/2005 (ΕΕ L 174 της 7.7.2005, σ. 1). Τα έγγραφα που αναφέρονται στο παρόν κείμενο διατίθενται στον ακόλουθο δικτυακό τόπο:http://europa.eu.int/comm/economy_finance/about/activities/sgp/main_en.htm[6] Στη γνώμη που εξέδωσε για το επικαιροποιημένο πρόγραμμα σύγκλισης του Δεκεμβρίου 2005, το Συμβούλιο είχε θεωρήσει ότι η προγραμματιζόμενη περικοπή δαπανών κατά 7,5% του ΑΕΠ δεν συνοδευόταν από συγκεκριμένα μέτρα. Συνεπώς, είχε καλέσει την Ουγγαρία να υποβάλλει το αργότερο την 1η Σεπτεμβρίου 2006 ένα προσαρμοσμένο επικαιροποιημένο πρόγραμμα σύγκλισης με συγκεκριμένα και διαρθρωτικά μέτρα ανταποκρινόμενα πλήρως στην μεσοπρόθεσμη πορεία προσαρμογής. Απαντώντας στο αίτημα αυτό η Ουγγαρία υπέβαλε το προσαρμοσμένο πρόγραμμά της την 1η Σεπτεμβρίου 2006 στο Συμβούλιο και την Επιτροπή.[7] Ο στόχος για έλλειμμα ίσο προς 3,2% του ΑΕΠ το 2009 υπερβαίνει και πάλι το όριο του 3% του ΑΕΠ που θεσπίζει η Συνθήκη. Το πρόγραμμα λαμβάνει ως βάση ότι το Συμβούλιο και η Επιτροπή θα λάβουν υπόψη το 20% της ετήσιας επιβάρυνσης του προϋπολογισμού που οφείλεται στη μεταρρύθμιση του συστήματος συντάξεων (που αναμένεται ότι θα ανέλθει σε 0,3% του ΑΕΠ το έτος εκείνο) όταν λάβουν απόφαση για την εξαίρεση της Ουγγαρίας από τη διαδικασία υπερβολικού ελλείμματος (σύμφωνα με τον κανονισμό (ΕΚ) αριθ. 1467/97 του Συμβουλίου όπως τροποποιήθηκε, άρθρο 2 παράγραφος 7 το οποίο ορίζει ότι αν το έλλειμμα γενικής κυβέρνησης "… μειώθηκε ουσιωδώς και σταθερά και έφθασε επίπεδο κοντά στην τιμή αναφοράς " το Συμβούλιο και η Επιτροπή πρέπει να λάβουν υπόψη το καθαρό κόστος μιας μεταρρύθμισης του τομέα των συντάξεων που περιλαμβάνει έναν πλήρως κεφαλαιοποιητικό πυλώνα σε γραμμική φθίνουσα βάση για μεταβατική περίοδο 5 ετών, καθώς και βάσει των διατάξεων εφαρμογής του κώδικα δεοντολογίας).[8] Συγκεκριμένα λείπουν στοιχεία όσον αφορά τις κρατικές δαπάνες ανά λειτουργία καθώς και τις δεδουλευμένες ώρες, τα χρηματοοικονομικά περιουσιακά στοιχεία και το χρηματοοικονομικό χρέος της κυβέρνησης, ενώ λείπουν και ορισμένα στοιχεία σχετικά με την μακροπρόθεσμη διατηρησιμότητα των δημόσιων οικονομικών.


				|

		52012PC0146

			Σύσταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για τον ορισμό της ευρωπαϊκής πολιτιστικής πρωτεύουσας για το έτος 2016 στην Ισπανία και την Πολωνία /* COM/2012/0146 final */

			   	ΑΙΤΙΟΛΟΓΙΚΗ
ΕΚΘΕΣΗ
Η
απόφαση αριθ.
24/2006/EΚ του
Ευρωπαϊκού
Κοινοβουλίου και
του
Συμβουλίου,
της 24ης
Οκτωβρίου 2006, για
τη θέσπιση
κοινοτικής
δράσης όσον
αφορά την
εκδήλωση Πολιτιστική
πρωτεύουσα της
Ευρώπης για το
διάστημα 2007 έως 2019[1],
καθορίζει τη
διαδικασία για
τον ορισμό της
πολιτιστικής
πρωτεύουσας
της Ευρώπης.
Σύμφωνα με το
άρθρο 2 της εν λόγω
απόφασης, από
το 2009 και εξής,
δύο πόλεις δύο
κρατών μελών
ορίζονται ως
πολιτιστικές
πρωτεύουσες
της Ευρώπης,
διαδοχικά,
σύμφωνα με τη
χρονολογική
σειρά του
παραρτήματος
της απόφασης. Η
Ισπανία και η Πολωνία
δικαιούνται να
φιλοξενήσουν
την εκδήλωση
το 2016.
Οι
υποψηφιότητες
για τις
πολιτιστικές
πρωτεύουσες
της Ευρώπης
για το έτος 2016
και μετά
διέπονται από
την ακόλουθη
διαδικασία.
Πρόσκληση
υποβολής αιτήσεων
δημοσιεύεται
από κάθε
ενδιαφερόμενο
κράτος μέλος
το αργότερο
έξι έτη πριν
από την έναρξη της
εν λόγω
εκδήλωσης.
Επιτροπή
επιλογής που
αποτελείται
από 13
ανεξάρτητους
εμπειρογνώμονες
στον πολιτιστικό
τομέα
συγκαλείται σε
συνεδρίαση προεπιλογής
το αργότερο
πέντε έτη πριν
από την
εκδήλωση.
Αξιολογεί τις
αιτήσεις που
λαμβάνει
σύμφωνα με τα
κριτήρια του
άρθρου 4 της
απόφασης
αριθ.1622/2006/ΕΚ, και
καταλήγει σε
συνοπτικό
κατάλογο των
προεπιλεγόμενων
υποψηφίων
πόλεων που θα
εξεταστούν
περαιτέρω,
μετά τη διεκπεραίωση
της αίτησής
τους.
Κάθε
ενδιαφερόμενο
κράτος μέλος
συγκαλεί την
επιτροπή
επιλογής για
την τελική
επιλογή 9 μήνες
μετά τη
συνεδρίαση
προεπιλογής. Η
επιτροπή
επιλογής,
ύστερα από
εκτενή
αξιολόγηση των
προεπιλεγμένων
υποψήφιων
πόλεων σύμφωνα
με τα κριτήρια
της δράσης,
συνιστά μία
πόλη του
ενδιαφερόμενου
κράτους μέλους
για την
απονομή του
τίτλου.
Με βάση
τις εν λόγω
συστάσεις,
αμφότερα τα
κράτη μέλη
προτείνουν μία
πόλη ως
Πολιτιστική
Πρωτεύουσα της
Ευρώπης και
ενημερώνουν
σχετικά το
Ευρωπαϊκό
Κοινοβούλιο,
το Συμβούλιο,
την Επιτροπή
και την
Επιτροπή των
Περιφερειών,
το αργότερο
τέσσερα έτη
πριν από την
έναρξη της
εκδήλωσης.
Το
Ευρωπαϊκό
Κοινοβούλιο
μπορεί να
υποβάλει γνωμοδότηση
στην Επιτροπή
το αργότερο
εντός 3 μηνών από
την παραλαβή
των
υποψηφιοτήτων.

Tο
Συμβούλιο,
ενεργώντας
βάσει σύστασης
της Επιτροπής,
ορίζει επίσημα
τις εν λόγω
πόλεις για το
έτος για το
οποίο έχουν
προταθεί.
Ύστερα
από την
ολοκλήρωση των
δύο γύρων του
διαγωνισμού
που
περιγράφεται
ανωτέρω, η
ομάδα πρότεινε,
στις εκθέσεις
που κατάρτισε
τον Ιούνιο του
2011, να φιλοξενήσουν
την εκδήλωση
το 2016 οι πόλεις Donostia-San
Sebastián (Ισπανία) και
Wrocław (Πολωνία) Και
τα δύο κράτη
μέλη
κοινοποίησαν
αυτούς τους
ορισμούς στο
Ευρωπαϊκό
Κοινοβούλιο,
το Συμβούλιο,
την Επιτροπή
και την
Επιτροπή των
Περιφερειών το
φθινόπωρο του 2011.
Το
Ευρωπαϊκό
Κοινοβούλιο
διαβίβασε τη
θετική γνώμη
του στην
Επιτροπή στα
τέλη του
Δεκεμβρίου 2011.
Συνεπώς,
η Επιτροπή,
σύμφωνα με το
άρθρο 9
παράγραφος 3
της απόφασης
αριθ. 1622/2006/ΕΚ,
υποβάλλει στο
Συμβούλιο την
προσαρτημένη
σύσταση για
τον επίσημο
ορισμό των
πόλεων Donostia- San Sebastián και
Wrocław, αντίστοιχα,
ως πολιτιστικών
πρωτευουσών της
Ευρώπης το 2016.
Σύσταση
ΑΠΟΦΑΣΗΣ
ΤΟΥ ΣΥΜΒΟΥΛΙΟΥ
για τον
ορισμό της
ευρωπαϊκής
πολιτιστικής
πρωτεύουσας
για το έτος 2016
στην Ισπανία
και την
Πολωνία
ΤΟ
ΣΥΜΒΟΥΛΙΟ ΤΗΣ
ΕΥΡΩΠΑΪΚΗΣ
ΕΝΩΣΗΣ,
Έχοντας
υπόψη τη
Συνθήκη για τη
λειτουργία της
Ευρωπαϊκής
Ένωσης,
Έχοντας
υπόψη την
απόφαση αριθ.
1622/2006/ΕΚ του
Ευρωπαϊκού
Κοινοβουλίου
και του
Συμβουλίου,
της 24ης Οκτωβρίου
2006, για τη
θέσπιση
κοινοτικής
δράσης όσον
αφορά την
εκδήλωση
Πολιτιστική
πρωτεύουσα της
Ευρώπης για το
διάστημα 2007 έως 2019[2], και
ιδίως το άρθρο 9
παράγραφος 3,
Έχοντας
υπόψη τη
σύσταση της Ευρωπαϊκής
Επιτροπής της
----------------- 2012,
Έχοντας
υπόψη τις
εκθέσεις της
επιτροπής
επιλογής του
Ιουνίου 2011 όσον
αφορά τη
διαδικασία
επιλογής των
πολιτιστικών
πρωτευουσών
της Ευρώπης
στην Ισπανία
και την
Πολωνία
αντιστοίχως,
Εκτιμώντας
τα ακόλουθα:
Τα
κριτήρια του
άρθρου 4 της
απόφασης αριθ.
1622/2006/ΕΚ ικανοποιούνται
πλήρως,
ΕΞΕΔΩΣΕ
ΤΗΝ ΠΑΡΟΥΣΑ
ΑΠΟΦΑΣΗ:
Άρθρο 1
Οι
πόλεις Donostia-San Sebastián και
Wrocław ορίζονται
«Πολιτιστικές
Πρωτεύουσες
της Ευρώπης 2016»
στην Ισπανία
και την
Πολωνία.
Άρθρο 2
Η
παρούσα
απόφαση
αρχίζει να
ισχύει την
επόμενη ημέρα
από τη
δημοσίευσή της
στην Επίσημη
Εφημερίδα της
Ευρωπαϊκής
Ένωσης.
Βρυξέλλες,

                                                                       Για
το Συμβούλιο
                                                                       Ο
Πρόεδρος
[1]               ΕΕ L 304 της 3.11.2006, σ.
1.
[2]               ΕΕ L 304 της 3.11.2006, σ.
1.